Ακόμη ένας εργάτης πέφτει νεκρός στη μάχη με το μεροκάματο. Αυτή τη φορά την τραγική λίστα των θυμάτων των εργατικών δυστυχημάτων στη χώρα μας συμπληρώνει ο 28χρονος εγκαυματίας από τη μεγάλη έκρηξη στo εργοστάσιο ξυλείας στα Γρεβενά.\nΟ 28χρονος που χαροπάλευε από χθες, δυστυχώς δεν άντεξε. Είχε υποστεί σοβαρά εγκαύματα από την έκρηξη στο εργοστάσιο που εργαζόταν. Σύμφωνα με όσα έγιναν γνωστά, ο πόνος του νεαρού ήταν τέτοιος που φέρεται να φώναζε στο εργοστάσιο να τον αφήσουν ήσυχο να πεθάνει.\nΥπενθυμίζεται ότι λίγες ημέρες πριν, στα τέλη Μαρτίου, σε άλλο εργοστάσιο στα Γρεβενά έπεσαν νεκροί τρεις εργαζόμενοι από έκρηξη.\nΑκόμη μία απόδειξη ότι το ελληνικό κράτος είναι απρόθυμο να προστατέψει τους εργάτες


Έδωσε το έναυσμα για απόσυρση των χρημάτων προς τα μικρά τοπικά πιστωτικά ιδρύματα\nΟργή και δυσπιστία προς το «κατεστηµένο»: Αυτό το αίσθηµα δείχνει να σαρώνει την Αµερική, καθώς οι επιπτώσεις της οικονοµικής κρίσης παραµένουν οδυνηρά αισθητές για τους πολλούς, όχι όµως και για τη Wall Street, που επωφελείται της κρατικής γενναιοδωρίας.\nΟι πρωτοβουλίες αυτού του είδους ξεπηδούν σε όλη την Αµερική σαν τα µανιτάρια, ωστόσο, η πιο προβεβληµένη εξ αυτών ξεκίνησε από ένα δείπνο που παρέθεσε λίγο πριν από τα Χριστούγεννα η Ελληνοαµερικανίδα σταρ της διαδικτυακής ενηµέρωσης Αριάννα Στασινοπούλου-Χάφιγκτον. «Οι τοπικές τράπεζες είναι πιο συντηρητικές, αποφεύγουν να χορηγούν επισφαλή δάνεια και είναι πιο κοντά στους ανθρώπους και τις επιχειρήσεις της περιοχής τους: Λειτουργούν δηλαδή µε βάση τις αξίες που ο περισσότερος κόσµος ζητά από το χρηµατοπιστωτικό σύστηµα», δήλωσε ο εκ των συνδαιτυµόνων χρηµατιστής, διαβάζουµε στην ιστοσελίδα Moveyourmoney.info, ενώ ο κινηµατογραφιστής της παρέας παρουσίασε έπειτα από τρεις ηµέρες το βίντεο µε το οποίο το «κίνηµα» ξεκίνησε τη µιντιακή ζωή του. Τη σκυτάλη πήραν κατόπιν σατιρικές εκποµπές, όπως των John Stewart, Stephen Colbert και Bill Maher και η συνέχεια υπήρξε θυελλώδης. Μέσα σε επτά ηµέρες το Moveyourmoney.info είχε δεχτεί 340.000 επισκέπτες.\nΥπάρχουν και πρωτοβουλίες ατοµικές, σαν αυτή του διαφηµιστή Roy DeYoung, ο οποίος, αγανακτισµένος από την άνευ προφανούς λόγου αύξηση του επιτοκίου της πιστωτικής του κάρτας από το 12% στο 30%, ανέβασε στο Διαδίκτυο ένα βίντεο µε τις περιπέτειές του, αλλάζοντας το λογότυπο της Bank of America σε Bend Over America («Σκύψε Αµερική»). Σε δύο ηµέρες είχε δεχτεί 10.000 επισκέψεις και συντόµως το YouTube τού ζήτησε να βάλει διαφήµιση...\nΣτο τοπ 100 των πιο ισχυρών ανθρώπων\nΗ σιδηρά κυρία των µίντια\nΗ πορεία της από την προεδρία του φοιτητικού συλλόγου στο Κέιμπριτζ μέχρι την πολιτική και τη δημοσιογραφία.\nΤο «Forbes» την κατέταξε το 2009 12η στη λίστα των Γυναικών των Μίντια µε τη Μεγαλύτερη Επιρροή. Ο «Guardian» την αναβάθµισε στην 42η θέση των 100 ισχυρότερων προσώπων των ΜΜΕ παγκοσµίως. Πολύ πιο γλαφυρά, το «New York Magazine» την αποκάλεσε «ανθρώπινο µπλογκ»: Ένα πλέγµα διασυνδέσεων που οδηγούν διαρκώς σε άλλες διασυνδέσεις. Παρά τις µεταπτώσεις της προσωπικής της ιστορίας, η Αριάννα Στασινοπούλου-Χάφιγκτον ποτέ δεν παρεξέκλινε από το στόχο της να κατακτήσει την Αµερική – και τη δημοσιότητα. Άλλοτε πρωταγωνίστρια της «δεξιάς επανάστασης του Νιουτ Γκίνγκριτς», η δαιμόνια Ελληνοαµερικανίδα έχει τα τελευταία χρόνια µεταβληθεί σε πρόσωπο αναφοράς της Κεντροαριστεράς των ΗΠΑ, λανσάροντας εν τω µεταξύ ένα από τα πιο επιτυχηµένα πειράµατα διαδικτυακής δηµοσιογραφίας, το σχολιογραφικό πόρταλ Huffington Post.\nΓόνος γνωστής αστικής οικογένειας, η Αριάννα Στασινοπούλου γεννήθηκε το 1950 στην Αθήνα και σε ηλικία 16 ετών µετέβη στη Βρετανία για σπουδές. Σπούδασε Οικονοµικά στο Πανεπιστήµιο του Κέιµπριτζ, όπου το 1971 αναδείχτηκε πρόεδρος του φοιτητικού συλλόγου – µόλις τρίτη στα χρονικά γυναίκα η οποία καταλάμβανε αυτή την παραδοσιακά συνδεόμενη µε λαµπρό πολιτικό µέλλον θέση. Σε αυτή τη βάση ξεκίνησε τη δημοσιογραφική και συγγραφική της καριέρα, εµφανιζόµενη σε ραδιοφωνικές και τηλεοπτικές παραγωγές του BBC και εκδίδοντας µε επιτυχία το πρώτο της, «αντιφεµινιστικό» βιβλίο «The Female Woman». Το 1980 έκανε το άλµα πέραν του Ατλαντικού.\nΗ συγγραφική της σταδιοδροµία δεν υπήρξε καθόλου ανέφελη, αν σκεφτεί κανείς ότι το βιβλίο της για τη Μαρία Κάλλας καταγγέλθηκε ως προϊόν λογοκλοπής και εκείνο για τον Πικάσο για µισογυνισµό. Περιπετειώδης υπήρξε και η ιδιωτική της ζωή. Το 1986 παντρεύτηκε τον Μάικλ Χάφινγκτον (γόνο πετρελαιοβιοµηχάνων, που τότε υπηρετούσε ως βοηθός υφυπουργός Άµυνας) και απέκτησε µαζί του δύο κόρες. Το ζεύγος εγκαταστάθηκε στη Σάντα Μπάρµπαρα της Καλιφόρνια, όπου το 1992 ο Μάικλ διεκδίκησε µε επιτυχία την εκλογή του στη Βουλή των Αντιπροσώπων για το κόµµα των Ρεπουµπλικανών. Ωστόσο, η προσπάθειά του να εκλεγεί το 1994 γερουσιαστής υπήρξε αποτυχηµένη, παρά το ποσό-ρεκόρ των προεκλογικών δαπανών του. Το 1997 ήρθε το διαζύγιο και λίγο αργότερα η δηµόσια παραδοχή του Μάικλ ότι είναι γκέι. Το ύψος της διατροφής δεν έχει έως τώρα δηµοσιοποιηθεί.\nΣυµπαρουσιάστρια πολιτικού talk show µε τον κωµικό και νυν γερουσιαστή των δηµοκρατικών Αλ Φράνκεν, η Αριάννα µεταστράφηκε πολιτικά επί των ηµερών του Τζορτζ Μπους και τo 2003 έθεσε υποψηφιότητα κόντρα στον Σβαρτσενέγκερ για κυβερνήτης της Καλιφόρνια. Πλέον αυτοπρoσδιορίζεται ως «progressive populist», παραµένοντας εννοείται πάντα διάσηµη, ισχυρή και δικτυωμένη.\n* Αναδημοσίευση από το "Κεφάλαιο" της 23ης Ιανουαρίου\nΑναρτήθηκε από Andpik στις 10:13 π.μ.\nΕτικέτες Απόδημος Ελληνισμός, ΗΠΑ, Πρόσωπα\nΑνώνυμος 30 Ιανουαρίου 2010 - 12:38 μ.μ.\nΠόση γνώση να έχει άραγε αυτή η κυρία για τα προβληματα εδώ ? Αμέσως, να πάει κάποιος να συνάψει σχέση μαζύ της να στρέψει όλο το είναι της υπέρ της ελλαδίτσας. Καλύτερα δε να είναι ενταγμένος σε πολιτικό επιτελείο...\nΑνώνυμος 30 Ιανουαρίου 2010 - 1:43 μ.μ.\nΑνώνυμε 12:38 :\nΤι θες; Να την χαλάσουμε κι αυτήν;\nΑνώνυμος 30 Ιανουαρίου 2010 - 3:39 μ.μ.\nΑυτη "συνουσιαζεται" με τους εβραιους απο τον καιρο που πατησε το ποδαρι της στις ΗΠΑ μεταφορικα αλλα και στην πραγματικοτητα. Ητανε παντρεμενη και μ' εναν απο δαυτους στην Νεα Υορκη.\nΕχει δε τοση σχεση με την Ελλαδα (εκτος του οτι φερει Ελληνικο ονομα) οση ο ταραμας με τον περενοσπορο.\nΣτην Αμερικη την κραζουν σαν "η κομμουνιστρια της λιμουζινας"...\nΑνώνυμος 30 Ιανουαρίου 2010 - 4:22 μ.μ.\nΓΙΑΤΙ ΔΕΝ ΚΑΝΟΥΜΕ ΚΑΤΙ ΑΝΑΛΟΓΟ ΓΙΑ ΝΑ ΠΙΕΣΟΥΜΕ ΤΗΝ ΚΥΒΕΡΗΣΗ ΟΣΟΝ ΑΦΟΡΑ ΤΟ Ν/ΣΧΕΔΙΟ ΓΙΑ ΤΟ ΜΕΤΑΝΑΣΤΕΥΤΙΚΟ - ΑΝ ΠΕΡΑΣΕΙ ΤΟ Ν/Σ ΓΙΑ ΤΟ ΜΕΤΑΝΑΣΤΕΥΤΙΚΟ "ΠΕΡΝΩ ΤΑ ΛΕΦΤΑ ΜΟΥ ΚΑΙ ΤΑ ΠΑΩ ΕΞΩΤΕΡΙΚΟ" , ΚΑΙ ΤΟΤΕ JORGO ΘΑ ΔΕΙΣ ΠΟΣΑ ΑΠΙΔΙΑ ΒΑΖΕΙ Ο ΣΑΚΚΟΣ. ΡΕ ΠΑΡΤΕ ΤΟ ΧΑΜΠΑΡΙ ΜΑΣ ΤΡΕΜΟΥΝΕ, ΛΙΓΗ ΟΡΓΑΝΩΣΗ ΘΕΛΟΥΜΕ ΜΟΝΟ, ΩΣ ΠΟΤΕ ΘΑ ΜΑΣ ΚΥΒΕΡΝΑΝΕ ΤΑ ΛΑΜΟΓΙΑ ΡΕ?\nΑνώνυμος 30 Ιανουαρίου 2010 - 7:56 μ.μ.\nΌταν έχουμε κάποιους ανθρώπους ικανούς στο εξωτερικό, αντί να τους προσέξουμε και να τους πλησιάσουμε, να τους κρατάμε κοντά μας, τους διώχνουμε λασπώνοντάς τους και μετά ... κατηγορούμε τους Εβραίους ότι έχουν ισχυρό λόμπυ.\nΠάντα κακομοίρηδες είμαστε. Άξιοι της μοίρας μας.\nFreelakon 30 Ιανουαρίου 2010 - 9:13 μ.μ.\nΑδέλφια επικαλούμαι Πολιτική & Φορολογική ΑΝΥΠΑΚΟΗ και ΑΝΑΛΗΨΗ ΟΛΩΝ των χρημάτων σας απο τους τραπεζικούς σας λογαριασμούς, τώρα για λόγους Εθνικούς λόγω εκτροπής του συντάγματος και κατασπατάλησης του δημοσίου χρήματος από τους εκλεγμένους διαχειριστές του Ελληνικού κράτους αλλά εν τέλει και για λόγους αδυναμίας της μελλοντικής Επιβίωσης των παιδιών μας . Διαβάστε τους Λόγους:\nΑνώνυμος 31 Ιανουαρίου 2010 - 12:25 μ.μ.\nΠάντα κακομοίρηδες είμαστε. Άξιοι της μοίρας μας.I OPOS EGRAFE KAI O VARNALIS MOIRAIOI KAI AVOULOI ANTAMA!Στην Αμερικη την κραζουν σαν "η κομμουνιστρια της λιμουζινας"...\nEXOUME DEI KAI TA KATORTHOMATA TON KAPITALISTON TIPOU ANDRIANOPOULOU.AUTI EINAI SKALES ANOTERI APO AUTOUS!ALLA EIPAME AN ITAN I ZILIA PSORA...!\nΑνώνυμος 31 Ιανουαρίου 2010 - 3:08 μ.μ.\nΑν κανεις μας παραθεσει κατι που να δειχνη οτι η κυρια αυτη εχει κανει εστω και ενα μικρο καλο για την Ελλαδα ειμεθα διαθετιμενοι να ανακαλεσωμε την φραση "κομμουνιστρια της λιμουζινας", (αν και δεν ειναι δικια μας αλλα αυτων που την ξερουν πολυ καλα στην Αμερικη) και να την ονομασουμε μεγαλη ευεργετρια του Ελληνισμου.\nΑνώνυμος 31 Ιανουαρίου 2010 - 3:52 μ.μ.\nΑνωνυμος 3,39 Μπορεις να μου απαντησεις ,πως μια χουφτα ανθρωποι οπως ειναι οι Ευραιοι εχουν ολο το χρημα στα χερια τους;\nμηπως εισαι εσυ κουμμουνιστης της λιμουζινας και φωβασαι μηπως ερθη στην Ελλαδα και σου παρει τα προτεια;γιατι η Ελλαδα ετσι δουλευει ,καταστρεφει αυτο που μπορει να την βοηθησει και αφηνη τα λαμογια να δρουν.Ευχαριστω\nmacedros 1 Φεβρουαρίου 2010 - 12:32 π.μ.\nΟ Σοφός λαός μας λέει, Όσα δεν φτάνει η αλεπού τα κάνει κρεμαστάρια! και απο την βλακεία της στην συνέχεια πάει και σκοτώνεται για να κρεμάσουν την γούνα της στα κρεμαστάρια της!!\nΔυστυχώς για μας, πολύ Έλληνες που μένουν στο εξωτερικό όσες φορές θελήσανε να μας βοηθήσουνε βρεθήκανε εκτεθημένοι-μπλεγμένοι από κάτι αετονύχηδες Ελληναράδες που μένουν μόνιμα στην Πατρίδα!!!! Εκτός αυτού πρέπει και κάποιος υπεύθυνα από την Πατρίδα να τους ζητήσει πως να τη βοηθήσουν! Είναι όμως γνωστό, ότι οι μεγαλύτεροι εχθροί της Ελλάδος βρίσκονται εντός τον τειχών και το σπουδαιότερο τις περισσότερες φορές γίνονται "τρανοί" από το υστέρημα του κάθε Έλληνα. Ας γίνουμε πρώτα εμείς ικανοί-υπεύθυνοι να διαχειριζόμαστε το μέλλον μας και πάντα θα υπάρχουν άνθρωποι να μας στηρίξουν.\nΑνώνυμος 1 Φεβρουαρίου 2010 - 2:57 π.μ.\nΕεεεεε.... ναι, φ ω βαμαι. Να μην ερθει στην Ελλαδα και μου παρει τα πρ ο τεια.


Στη νέα διοίκηση του ΚΕΕΜ οι Μητροπολίτες Μάνης και Μονεμβασίας - Ορθοδοξία News Agency\nHome \_ Μητροπολιτικό Έργο \_ Ι.Μ. Μάνης \_ Στη νέα διοίκηση του ΚΕΕΜ οι Μητροπολίτες Μάνης και Μονεμβασίας\n19/03/2021 19/03/2021 Xθες, Πέμπτη 18/3/21 οι Σεβ. Μητροπολίτες Μονεμβασίας και Σπάρτης κ. Ευστάθιος και Μάνης κ. Χρυσόστομος Γ’, μετέβησαν στο στρατόπεδο «Συνταγματάρχη Κων. Δαβάκη» όπου και παρέστησαν στην τελετή παράδοσης – παραλαβής της Διοίκσης του ΚΕΕΜ από τον απερχόμενο Διοικητή, Υποστράτηγο ε.α. κ. Αθανάσιο Χρυσακόπουλο στον νέο Διοικητή, Ταξίαρχο κ. Κωνσταντίνο Πολίτη. Στην τελετή, που λόγω των...\n19 Μαρτίου, 2021 - 14:00\nΣτη νέα διοίκηση του ΚΕΕΜ οι Μητροπολίτες Μάνης και Μονεμβασίας\nXθες, Πέμπτη 18/3/21 οι Σεβ. Μητροπολίτες Μονεμβασίας και Σπάρτης κ. Ευστάθιος και Μάνης κ. Χρυσόστομος Γ’, μετέβησαν στο στρατόπεδο «Συνταγματάρχη Κων. Δαβάκη» όπου και παρέστησαν στην τελετή παράδοσης – παραλαβής της Διοίκσης του ΚΕΕΜ από τον απερχόμενο Διοικητή, Υποστράτηγο ε.α. κ. Αθανάσιο Χρυσακόπουλο στον νέο Διοικητή, Ταξίαρχο κ. Κωνσταντίνο Πολίτη.\nΣτην τελετή, που λόγω των ειδικών υγειονομικών συνθηκών πραγματοποιήθηκε με την παρουσία ολιγάριθμων επισήμων, παρέστησαν επίσης ο Διευθυντής της Διεύθυνσης Εφοδιασμού Μεταφορών του ΓΕΣ Υποστράτηγος, κ. Θεοχάρης, ο Διοικητής Διοίκησης Κέντρου 4ης Μεραρχίας Πεζικού «Πελοπόννησος», Υποστράτηγος κ. Γιοβάνης, ο Αστυνομικός Διευθυντής Λακωνίας κ. Τσιγαρίδης και αξιωματικοί του ΚΕΕΜ.\nΟ Σεβ. Σπάρτης κ. Ευστάθιος απηύθυνε σχετικό λόγο και ο Σεβ. Μάνης ανέγνωσε την ειδική Ευχή.\nΕτικέτες: Μητροπολίτης Μάνης, ΜΗΤΡΟΠΟΛΙΤΗΣ ΜΟΝΕΜΒΑΣΙΑΣ\n29.09.2021 | 22:46


Ομπράντοβιτς: «Έχει εμπειρία ο Παναθηναϊκός» - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Ομπράντοβιτς: «Έχει εμπειρία ο Παναθηναϊκός»\nΟμπράντοβιτς: "Έχει εμπειρία ο Παναθηναϊκός"\nΤην Πέμπτη ο Παναθηναϊκός υποδέχεται την Άλμπα Βερολίνου στο ΟΑΚΑ σε ένα παιχνίδι που κρίνει ουσιαστικά την πρόκριση στα πλέι οφ της Ευρωλίγκας.\nΟ Σάσα Ομπράντοβιτς μιλώντας για το ματς με τον εξάστερο τόνισε ότι ο Πανθηναϊκός είναι πιο έμπειρη ομάδα.\n«Πρέπει να έχουμε υπόψη μας ότι κανένας δεν περίμενε να φτάσουμε τόσο μακριά. Για τους περισσότερους από μας είναι η πρώτη μας παρουσία στο TOP 16. Το ότι διεκδικούμε πλέον μια θέση στα playoffs είναι από μόνο του μεγάλο κατόρθωμα για μας. Είναι ευχάριστο να βρίσκεται στη θέση να παίξεις ένα τόσο μεγάλο παιχνίδι, αλλά θα πρέπει να είσαι έτοιμος πνευματικά. Οι περισσότεροι παίκτες του Παναθηναϊκού έχουν πολλή περισσότερη εμπειρία στην αντιμετώπιση της πίεσης σε τέτοια μεγάλα παιχνίδια, αλλά θα δούμε. Παρά την έλλειψη εμπειρίας στα περισσότερα παιχνίδια του TOP 16 καταφέραμε χάρη στην άμυνά μας να είμαστε ανταγωνιστικοί μέχρι το τέλος», είπε ο Σέρβος.\nΑπό την μεριά του γκαρντ της ομάδας, Άλεξ Ρένφρο υπογράμμισε ότι είναι το ματς της σεζόν για την Άλμπα.\n«Είναι αυτά τα μεγάλα παιχνίδια, όπου κρίνονται όλα αυτά για τα οποία παίζεις μια ολόκληρη σεζόν. Μπορεί να πηγαίνουμε στην Αθήνα σαν αουτσάιντερ, αλλά αυτός ήταν ο ρόλος μας από την αρχή του Top 16 και με κάθε μας νίκη ενισχυόταν η αυτοπεποίθησή μας κι έτσι μπορούσαμε να πάρουμε μεγάλες νίκες. Στον αγώνα του Βερολίνου είχαμε τον έλεγχο για το μεγαλύτερο διάστημα, αλλά στο τέλος καταρρεύσαμε και χάσαμε. Όμως χάσαμε μόνο εξαιτίας των δικών μας λαθών, καθώς κάναμε 24 συνολικά. Τώρα θέλουμε να κάνουμε καλύτερη δουλειά στο ματς της Πέμπτης», ήταν τα λόγια του Αμερικανού.


Κατερίνα Αγγελάκη-Ρουκ (1939-2020) - Deyteros.com\nΚατερίνα Αγγελάκη-Ρουκ (1939-2020)\n28/08/2015 04/03/2021 Deyteros\t725 views\nΗ Κατερίνα Αγγελάκη-Ρουκ γεννήθηκε στα Εξάρχεια το 1939.\nΚόρη του δικηγόρου Γιάννη Αγγελάκη, φίλου του Νίκου Καζαντζάκη, και της Ελένης Σταμάτη, είχε τον μεγάλο Κρητικό νονό και πρότυπο.\nΣτην εφηβεία της ανακάλυψε τον Καβάφη και αυτό την καθόρισε. Εβαλε ρότα για την ποίηση.\nΠρώτο δημοσιευμένο ποίημα στο περιοδικό Καινούρια Εποχή το 1956 με τίτλο «Μοναξιά». «Κλωσσοπούλι του Παρνασσού, μη με ντροπιάσεις» της γράφει ο Καζαντζάκης συστήνοντας παράλληλα τη νεαρή ποιήτρια στον διευθυντή του περιοδικού Γιάννη Γουδέλη.\nΠρώτη συλλογή το 1963, “Λύκοι και σύννεφα”.\nΑπό το 1971 και μετά εκδίδει περίπου ένα ποιητικό βιβλίο κάθε δύο χρόνια, δεκαεπτά συλλογές συνολικά, οι δύο στα αγγλικά: Ποιήματα, ’63-’69 (1971), Μαγδαληνή, το μεγάλο θηλαστικό (1974), The Body is the Victory and the Defeat of Dreams (1975), Τα σκόρπια χαρτιά της Πηνελόπης (1977), Ο θρίαμβος της σταθερής απώλειας (1978), Ενάντιος έρωτας (1982), Οι μνηστήρες (1984), Beings and Things on their Own (1986), Οταν το σώμα. Επιλογή, 1963-1988 (1988), Επίλογος αέρας (1990), Αδεια φύση (1993), Λυπιού (1995), Ωραία έρημος η σάρκα (1995), Η ύλη μόνη (2001), Μεταφράζοντας σε έρωτα της ζωής το τέλος (2003), Στον ουρανό του τίποτα με ελάχιστα (2005), Η ανορεξία της ύπαρξης (2011) κ.ά.\nΣτο ενδιάμεσο, πολλές μεταφράσεις από τα αγγλικά, τα γαλλικά, τα ρωσικά: Μπέκετ, Μαγιακόφσκι, Λέρμοντοφ, Πούσκιν, Λεονίντ Αντρέγεφ, Σίλβια Πλαθ, Ντίλαν Τόμας, Σολ Μπέλοου, Γιόζεφ Μπρόνσκι, Σέιμους Χίνι, Ζακ Λακαριέρ.\nΜε την ποίηση ζει, με τη μετάφραση τρέφεται. Η αναπηρία από σταφυλόκοκκο σε ηλικία βρεφική τής δίδαξε την αξία του σώματος:\n«Το σώμα είναι η Νίκη των ονείρων\nόταν ασύστολο σαν το νερό\nσηκώνετ’ απ’ τον ύπνο\nμε κοιμισμέν’ ακόμα τις βούλες\nτις ουλές, τα τόσα τα σημάδια\nτους σκούρους ελαιώνες του\nδροσερούς μέσα στη χούφτα».\nΟ μικρασιάτης πατέρας της, στο πατρικό σπίτι στην Αίγινα, της δίδαξε την αγάπη της γης.\nΗ ποίησή της, αφηγηματική, απλώνεται σε στίχους λυρικής συντομίας.\nΠριν χρόνια κυκλοφόρησε η συγκεντρωτική έκδοση των ποιημάτων της Ποίηση, 1963-2011 (Καστανιώτης, 2014).\nΜε τα δικά της λόγια:\n«Το ποίημα δεν είν’ αυτά που είπαμε\nούτε τα λίγ’ ακόμη που θα ζήσω.\nΔεν είν’ αυτά που μου ‘δειξες αμίλητος\nσαν να μην ήτανε δικά σου\nούτ’ η δική μου ένδεια\nμπρος στους κήπους.\nη λέξη μόνο βγαίνει\nαπό τη λέξη\nκι η ιδιοσυγκρασία της\nσαν φύση» («Για την ποίηση»).\nΗ Κατερίνα Αγγελάκη-Ρουκ γράφει μια ποίηση αισιόδοξη, φωτεινή ακόμη και όταν νοσταλγικά αναπολεί, όταν υπαρξιακά στοχάζεται. Ποίηση σταθερά δοξαστική του σώματος, της φύσης, της γυναίκας, του έρωτα, της ζωής:\n«Δε θα ‘μαστε ποτέ\nαυτό που είμαστε στιγμιαία\nαλλ’ είναι θρίαμβος\nαυτή η σταθερή απώλεια».\nΗ απόφαση της Κριτικής Επιτροπής ήταν ομόφωνη και συμφωνούμε: πρόκειται για μια δημιουργό με αναγνωρίσιμη φωνή, «η οποία πέρα από κάθε αμφιβολία ανήκει στην κορυφή του σύγχρονου ελληνικού ποιητικού γίγνεσθαι».\nΜόλις στα 17 της χρόνια δημοσιεύει στο περιοδικό Καινούργια εποχή το ποιήμα της «Μοναξιά» μετά από παρότρυνση του Νίκου Καζαντζάκη, ο οποίος έστειλε γράμμα στον Γιάννη Γουδέλη, τον διευθυντή της Καινούργιας εποχής γράφοντας: «Παρακαλώ, δημοσιεύστε αυτό το ποίημα, το έχει γράψει μία κοπέλα που δεν έχει βγάλει ακόμα το γυμνάσιο. Είναι το ωραιότερο ποίημα που διάβασα ποτέ!».\nΑπό τότε άνοιξε ο δρόμος για την ενασχόληση της με την ποίηση και τη μετάφραση. Όπως αναφέρει και η ίδια ήταν μεγάλη η είσοδος της στην ποίηση. Άρθρα για την ποίηση και την μετάφραση της ποίησης έχουν δημοσιευτεί σε περιοδικά και εφημερίδες.\nΤο έργο της έχει μεταφραστεί σε περισσότερες των δέκα γλωσσών και ποιήματα της εμπεριέχονται σε λογοτεχνικές ανθολογίες. Αρχή και τέλος για εκείνη η ποίηση του Κ.Π. Καβάφη. Σπούδασε ξένες γλώσσες στην Αθήνα, τη Γαλλία και την Ελβετία. Είναι διπλωματούχος μεταφράστρια-διερμηνέας. Έχει μεταφράσει, μεταξύ άλλων, Αλεξάντρ Σεργκέγεβιτς Πούσκιν, Βλαντιμίρ Βλαντιμίροβιτς Μαγιακόβσκι, Ουίλλιαμ Σαίξπηρ κ.ά. Η ποίησή της διακρίνεται από μια έντονη καταφυγή σε φανταστικές χώρες.\nΤο 1962 τιμήθηκε με το Α΄ Βραβείο Ποίησης της πόλης της Γενεύης (Prix Hensch). Το 1985 τιμήθηκε με το Β΄ Κρατικό Βραβείο Ποίησης. Έχει δώσει διαλέξεις και διάβασε ποιήματά της σε Πανεπιστήμια των ΗΠΑ και Καναδά (Harvard, Cornell, Darmouth, N.Y.State, Princeton, Columbia κ.α.)\nΤο 2000 τιμήθηκε από την Ακαδημία Αθηνών με το βραβείο Κώστα και Ελένης Ουράνη, ενώ το 2014 βραβεύτηκε με το Μεγάλο Βραβείο Γραμμάτων για το σύνολο του έργου της.\nΤον Ιανουάριο του 2020 έφυγε από τη ζωή σε ηλικία 81 ετών.\nΛύκοι και σύννεφα (1963)\nΠοιήματα ’63 – ’69 (1971)\nΜαγδαληνή, το μεγάλο θηλαστικό (1974), Ερμής\nΤα σκόρπια χαρτιά της Πηνελόπης (1977)\nΟι μνηστήρες (1984), Κέδρος\nΕνάντιος έρωτας (1986), Κέδρος\nΟ θρίαμβος της σταθερής απώλειας (1987), Κέδρος\nΌταν το σώμα (1988)\nΕπίλογος αέρας (1990), Κέδρος\nΆδεια φύση (1993), Κέδρος\nΩραία έρημος η σάρκα (1995), Εκδόσεις Καστανιώτη\nΠοιήματα 1963-1977 (1997), Εκδόσεις Καστανιώτη\nΠοιήματα 1978-1985 (1998), Εκδόσεις Καστανιώτη\nΠοιήματα 1986-1996 (1999), Εκδόσεις Καστανιώτη\nΗ ύλη μόνη (2001), Εκδόσεις Καστανιώτη\nΜεταφράζοντας σε έρωτα της ζωής το τέλος (2003), Εκδόσεις Καστανιώτη\nΣτον ουρανό του τίποτα με ελάχιστα (2005), Εκδόσεις Καστανιώτη\nΗ ανορεξία της ύπαρξης (2011), Εκδόσεις Καστανιώτη\nΠοίηση 1963 – 2011 (2014), Εκδόσεις Καστανιώτη\nΠοίηση 1963 – 2011 (2015), Εκδόσεις Καστανιώτη (Ε)\nΤης μοναξιάς διπρόσωποι μονόλογοι (2016), Εκδόσεις Καστανιώτη\nΤων αντιθέτων διάλογοι και με τον ανήλεο χρόνο (2018), Εκδόσεις Καστανιώτη\nΜε άλλο βλέμμα (2018), Εκδόσεις Καστανιώτη\nΦωτοζωή (2000), Ολκός\nΤον όρθρον τον ερχόμενον (1985), Ελληνικό Λογοτεχνικό και Ιστορικό Αρχείο (Ε.Λ.Ι.Α.)\nΠαρά δήμον ονείρων (1991), Εκδόσεις Καστανιώτη\nΓια τον Νίκο Καρούζο (1996), Ίκαρος\nΣτο γύρισμα του αιώνα (1999), Νεφέλη\nΌταν γυναίκες έχουν διαφορές (2003), Μέδουσα\nΣύγχρονη ερωτική ποίηση (2007), Εκδόσεις Καστανιώτη\nΜέρες ποίησης (2007), Γαβριηλίδης\nΤα ποιήματα του 2007 (2008), Κοινωνία των (δε)κάτων\nΠοιήματα ελληνικής υφής (2008), Διεθνές Κέντρο Συγγραφέων και Μεταφραστών Ρόδου\nΟ Παρθενώνας στην ποίηση (2009), Ελληνικό Λογοτεχνικό και Ιστορικό Αρχείο (Ε.Λ.Ι.Α.)\nΗμερολόγιο 2012: Η δική μας Ελλάδα (2011), Εκδοτικός Οίκος Α. Α. Λιβάνη\nΤα ποιήματα του 2011 (2012), Κοινωνία των (δε)κάτων\nΛόγος και νόηση (2012), Κοινός Τόπος Ψυχιατρικής, Νευροεπιστημών & Επιστημών του Ανθρώπου\nΆφθαρτα νερά (2012), Ποιείν και Πράττειν\n1ο Διεθνές Φεστιβάλ Ποίησης Αθηνών (2013), Κύκλος Ποιητών\nΧνάρια στο φιλιατρό των φίλων (2016), Γαβριηλίδης\nΔαίδαλος, Μεγάλη ανθολογία της σύγχρονης ελληνικής λογοτεχνίας (2016), Εταιρεία Συγγραφέων\nΗ Ελλάδα ταξιδεύει, ολοένα ταξιδεύει (2017), Ιωλκός\nΑντικατοπτρισμοί (2017), Στίξις\nΆνθρωπος και χρόνος (2017), Ιδιωτική Έκδοση\nΑνθολογία σύγχρονη ερωτικής ποίησης (2017), Κύμα\n3ο Διεθνές Φεστιβάλ Ποίησης Αθηνών (2017), Κύκλος Ποιητών\nΧρώματα ψυχής (2018), Όστρια Βιβλίο\nΣυνομιλώντας με τον Κ. Π. Καβάφη (2018), Όστρια Βιβλίο\nΤα ποιήματα του 2018 (2019), Κοινωνία των (δε)κάτων\nMichael March, Vladimir Mayakovsky, Michail Lermontov, Aleksandr Sergeevic Puskin κ.α\nΤο 1962 τιμήθηκε με το Α΄ Βραβείο Ποίησης της πόλης της Γενεύης (Prix Hensch).\nΤο 1985 τιμήθηκε με το Β΄ Κρατικό Βραβείο Ποίησης.\nΤο 2000 τιμήθηκε με το βραβείο Κώστα και Ελένης Ουράνη (Ακαδημία Αθηνών).\nΟι μνηστήρες – Κατερίνα Αγγελάκη-Ρουκ\nΒ΄ Κρατικό Βραβείο Ποίησης (1985)\nΠοίηση, Κέδρος, 1984, 69 σελ.\nΕνάντιος έρωτας – Κατερίνα Αγγελάκη-Ρουκ\nΤα όνειρα απλώνονται\nεπάνω μας τη νύχτα\nμ’ όλο τον τρόμο της ζωής’\nμε σφίγγεις με φωνάζεις\nπνιγμένοι π’ αγκαλιάζονται\nστο τελευταίο κύμα.\nη ομορφιά που λατρέψαμε\nτραβιέται μες στη νύχτα\nαπεικονίζεται στο μαύρο\nη απειλή γύρω απ’ τα σώματα\nκι όλες οι πράξεις\nπ’ αφήσαμε μισές τη μέρα\nξανάρχονται να μας αποτελειώσουν\nΜακαρίζω τους νευρωτικούς\nπου μι’ αμυχή, μια σκιά, μια υποψία\nτους κυριεύει το μυαλό.\nΕγώ δεν έχω παρά το θάνατο,\nαπλό, καθαρό, στρογγυλό\nπου κάθεται στο στήθος.\nΚοιμάσαι δίπλα μου\nμε το αρυτίδωτό σου πρόσωπο\nσαν ανοιξιάτικο πανί\nπου πλέει μες στον ύπνο.\nκι όπως η ανάσα σου δροσερή\nχαϊδεύει τη σκέπη του ονείρου,\nακόμη λίγο ήλιο παίρνω, λίγο νερό\nπριν μες στο κώμα αρχίσει\nατέρμονη η επιστροφή\nστις ρίζες του φθαρτού.\nΠοίηση, Κέδρος, 1986, 55 σελ.\nΟ θρίαμβος της σταθερής απώλειας – Κατερίνα Αγγελάκη-Ρουκ\nΣΥΝΤΟΜΑ ΚΑΙ ΠΙΚΡΑ\nΕξαντλούνται όλα τα πειράματα,\nδεν υπάρχει τίποτα\nν’ αντικαταστήσει το φως\nτίποτα ν’ αποτρέψει το σκοτάδι.\nΟ δρόμος είναι ένας\nκαι φέρνει σε κάτι μεγάλο και υγρό:\nκι όταν χώσεις τα δάχτυλά σου\nβρίσκεις το πηχτό σώμα τ’ ουρανού.\nΠοίηση, Κέδρος, 1987, 82 σελ.\nΕπίλογος αέρας – Κατερίνα Αγγελάκη-Ρουκ\nΠοίηση, Κέδρος, 1990, 77 σελ.\nΆδεια φύση – Κατερίνα Αγγελάκη-Ρουκ\nΠοίηση, Κέδρος, 1993, 62 σελ.\nΩραία έρημος η σάρκα – Κατερίνα Αγγελάκη-Ρουκ\nΓελούσε ο φίλος και ξαφνικά έμοιαζε στον πατέρα μου\nπώς έκλεινε σφιχτά τα μάτια όταν τον έπιαναν τα γέλια\nτραντάζονταν οι ώμοι του κι έσμιγε τις παλάμες\nσαν να χειρονομούσε.\nΟ φίλος μου, ορθός μπροστά στο τζάκι ψιθύρισε:\n“Ο αέρας σηκώνεται, πρέπει να προσπαθήσουμε να ζήσουμε…”\nκι ο πατέρας μου βούτηξε στις στάχτες του ξανά.\nΗ πραγματικότητα αμπαρώθηκε πίσω απ’ το φρούριο-παρόν της\nυψώνοντας τη λευκή σημαία της μονοσήμαντης ηλικίας\nμέρες χαράς ξανακλείστηκαν σε λίγες σταγόνες δακρύων\nένα τίποτα άνοιξης ερχόταν με τον αέρα\nένα τίποτα έρωτα ξαφνικά μες στην κάμαρα\n“ένα τίποτα” είπαμε και πέρασε η ζωή.\nΠοίηση, Εκδόσεις Καστανιώτη, 1995, 52 σελ.\nΠοιήματα 1963-1977 – Κατερίνα Αγγελάκη-Ρουκ\nΌσο πιο νέος είναι ο ποιητής, τόσο πιο απαραίτητος του είναι ο μύθος, αφού λειτουργεί και σαν έναυσμα και μαζί σαν οδηγός ζωής, μιας ζωής που ακόμη δεν έχει ζήσει ο ποιητής. Από το πρώτο της βιβλίο Λύκοι και Σύννεφα έως Τα σκόρπια χαρτιά της Πηνελόπης, συλλογή που κλείνει και την πρώτη αυτή περίοδο της ποίησής της (1963-1977), η Κατερίνα Αγγελάκη-Ρουκ είτε πλάθει δικό της μύθο (Λάφικτος, Ριχάρδος ο Λεοντόκαρδος κ.λπ.) είτε δίνει τη δική της ποιητική ερμηνεία γνωστών μυθικών συμβόλων: η Ιφιγένεια αρνείται να θυσιαστεί για να μη γίνει πόλεμος, το ζευγάρι που πάει να συναντήσει τον Μινώταυρο αισθάνεται ότι αναλαμβάνει το έργο του Θεού κι η Μαγδαληνή θεωρεί –επειδή ερωτεύτηκε– τη δική της ιστορία πιο αιώνια από του Χριστού (γιατί εκείνη «έμεινε χνάρι μοναδικό στις θεϊκές επαναλήψεις»), ενώ ο Μεγαλέξανδρος ανακαλύπτει ότι «οι εκστρατείες δεν νικούν το χώμα». Με την Πηνελόπη που λέει: «δεν ύφαινα, δεν έπλεκα – ένα γραφτό άρχιζα, κι έσβηνα / κάτω απ’ το βάρος της λέξης», η ποιητική φωνή της Κατερίνας Αγγελάκη-Ρουκ γίνεται πιο προσωπική, εξομολογητική, πιο σωματική. Οι εικόνες κάθονται περισσότερο στη γη, ο έρωτας απλώνεται σαν λεκές από αίμα κι ο θάνατος χάνει και το ελάχιστο ηρωικό στοιχείο που μπορεί να είχε στην αρχή· είναι μόνο πια σπαραγμός, αδικία και την άνοιξη η ποιήτρια λέει: «Ανάσταση. Ανάσταση θέλω κι εγώ / για δε με παίζει η φύση;»\nΠοίηση, Εκδόσεις Καστανιώτη, 1997, 224 σελ.\nΠοιήματα 1986-1996 – Κατερίνα Αγγελάκη-Ρουκ\nMε τον τρίτο τόμο των Απάντων η Kατερίνα Aγγελάκη-Pουκ μπαίνει στο χώρο εκείνο που είναι επικίνδυνος και για τη ζωή του ανθρώπου και για την ποίηση: το χώρο της ξηρασίας. Eνώ εξωτερικά η αλλαγή δεν είναι τεράστια –η φύση πάντα πρωταγωνιστεί, παρηγορεί βέβαια τώρα πια πιο πολύ παρά ενθουσιάζει–, η ποιήτρια ξέρει πως η ώρα του μεγάλου στοιχήματος πλησιάζει: έγινε, μπορεί να γίνει η μετουσίωση όλης αυτής της ταραχής, της συγκίνησης, του έρωτα, τής νιότης σε κάτι που θα μπορούσε να είναι νόημα ή βαθύτερη αίσθηση των πραγμάτων ή ακόμα και σοφία; Kι ίσως εδώ –στή Γιαννούσα («Mια άνοιξη για τη Γιαννούσα»), που κάθεται ακίνητη προσπαθώντας να συλλάβει το παρόν της– σ’ αυτά τα ποιήματα να υπάρχει κάτι πιο δύσκολο κι απ’ το θάνατο: ο χώρος, ο χρόνος που μεσολαβούν έως τότε. Έτσι, η Kατερίνα Aγγελάκη-Pουκ εφευρίσκει μια χώρα, τη Λυπιού, για να πηγαίνει όταν είναι «βαθιά λυπημένη», ενώ, σηκώνοντας τα μάτια ψηλά στον Ηolderlin, στον Σολωμό, κάτι ελπίζει να διδαχτεί. Kι ακόμη ελπίζει αυτό που λέει η Πηνελόπη (Tα σκόρπια χαρτιά της Πηνελόπης) στον πρώτο τόμο, πως ό,τι χάνει σε αφή κερδίζει σε ουσία.\nΠοίηση, Εκδόσεις Καστανιώτη, 1999, 175 σελ.\nΜεταφράζοντας σε έρωτα της ζωής το τέλος – Κατερίνα Αγγελάκη-Ρουκ\nΚάπου λέει ο Ηoderlin ότι οι ποιητές, όσο πνευματικοί κι αν είναι, ανήκουν στον κόσμο τούτο. Το ποιητικό βιβλίο της Κατερίνας Αγγελάκη-Ρουκ “Μεταφράζοντας σε έρωτα της ζωής το τέλος” μοιάζει σαν εικονογράφηση αυτής της ιδέας. Κρατάει μια επικίνδυνη, είναι η αλήθεια, ισορροπία, ανάμεσα στο καθημερινό και το αιώνιο. Καθημερινή η φωνή, ακόμα και οι εκφράσεις, οι παροιμίες, που δεν γίνονται όμως ποτέ λογοπαίγνια. Είναι ένας μεταφορικός λόγος που σε στέλνει σε μιαν άλλη διάσταση. Η Κατερίνα Αγγελάκη-Ρουκ αγγίζει τη ζωή και τη μεταφυσική με την ίδια φυσικότητα, ενώ είναι και τα δύο μέρος του ίδιου φυσικού κόσμου που την καλοδέχτηκε, την εμπνέει και την περιμένει.\nΠοίηση, Εκδόσεις Καστανιώτη, 2003, 51 σελ.\nΣτον ουρανό του τίποτα με ελάχιστα – Κατερίνα Αγγελάκη-Ρουκ\nΤο ποίημα του τίτλου της ποιητικής συλλογής της Κατερίνας Αγγελάκη-Ρουκ τελειώνει με τους στίχους: “να φεύγουν τα περιττά λέω / να μπω στον ουρανό του τίποτα / με ελάχιστα”. Όλο το βιβλίο κινείται σ’ αυτό το χώρο, έναν ποιητικό χώρο όπου η ποίηση δεν είναι στολίδι, ένα επιπλέον αγαθό, ανταποκρίνεται όμως σε μια ανάγκη, βιώνεται σαν απαραίτητη. Τα ποιήματα εδώ συγκεντρώνονται σαν κάποιος να τα φώναξε απεγνωσμένα για να τον βοηθήσουν να ζήσει, να ξεπεράσει το ρίγος και το φόβο που νιώθει ο άνθρωπος όταν βρίσκεται στο ηλιοβασίλεμα της ζωής του, που πότε του φαίνεται σαν “ποντικίνα αλαφιασμένη” και πότε σαν να βρίσκεται με “διαφορά στήθους απ’ το άπειρο”.\nΝαι, η ποίηση μπορεί να βοηθήσει να ζήσει κανείς αρκεί να λείψει η προκατάληψη της ωραιοποίησης, του ρομαντισμού, του “ποιητικού” που συνήθως εκφράζει ένα κενό. Η ποίηση πρέπει να υπακούσει σ’ έναν κυρίως νόμο, το νόμο της φυσικότητας, τον κανόνα της αλήθειας. Καμία υπερβολή, σε κανένα επίθετο, και τότε προχωρείς πραγματικά πιο μέσα σου και βρίσκεις τη δύναμη να ζήσεις στη σκιά της ιδέας της απουσίας της ζωής: “Ποτέ τόσα ερωτήματα δεν βάραιναν τα ποιήματα” λέει σ’ ένα ποίημα, και τα ερωτήματα δεν είναι ρητορικά, ούτε καν φιλοσοφικά· είναι υπαρξιακά και η ύπαρξη είναι τόσο απλή όσο και η ποίηση: ή υπάρχει ή δεν υπάρχει.\nΠοίηση, Εκδόσεις Καστανιώτη, 2005, 37 σελ.\nΗ ανορεξία της ύπαρξης – Κατερίνα Αγγελάκη-Ρουκ\nΗ ποίηση και η ύπαρξη ξέρουμε πόσο είναι αδιάρρηκτα δεμένες. Η ενότητα όμως αυτή των ποιημάτων εστιάζεται περισσότερο στην ύπαρξη. Η ποίηση εδώ δεν είναι αυτοσκοπός. Ο ποιητής δεν ψάχνει στον εαυτό του μέσα, στη φύση, τις πιο ιδανικές εκφάνσεις της ποίησης. Ψάχνει, μέσ’ από την ποίηση, δρόμους που να οδηγούν στην ύπαρξη. Στην ύπαρξη ως ουσία, ως προορισμό, ως αναπάντητο ερώτημα, ως μαρτυρία φθοράς και βέβαια ως υποστασιακή αγωνία. Οι στίχοι θυσιάζουν ακόμη και την ομορφιά αν χρειαστεί, γιατί αυτό που έχουν ανάγκη τώρα είναι να εκφράσουν, με όσο γίνεται μεγαλύτερη ακρίβεια, τη συνειδητοποίηση της ύπαρξης, την ασταμάτητη ροή των ωρών πάνω στο δέρμα, χωρίς εξήγηση καμιά να δίνεται από πουθενά. Το μόνο όπλο αντίστασης είναι η ποίηση, που απλώς περιγράφει αυτό που συμβαίνει. Μόνο που αυτό που συμβαίνει παραμένει ασύλληπτο και από την πιο μεγάλη ποιητική φαντασία.\nΚρατικό Βραβείο Ποίησης (2012)\nΠοίηση, Εκδόσεις Καστανιώτη, 2011, 52 σελ.\nΠοίηση 1963-2011 – Κατερίνα Αγγελάκη-Ρουκ\nΑν ενώσεις το βροχόνερο με το δάκρυ σου\nτο γέλιο σου με τον ήλιο\nτο σίφουνα, τον αγέρα με την ξεσηκωμένη αγανάκτησή σου.\nΑν κλάψεις για τα παιδάκια με τις ρόδινες ανταύγειες\nτου δειλινού στο πρόσωπο, που πλαγιάζουν\nμε τα χεριά αδειανά, με τα πόδια γυμνά\nθα βρεις τη μοναξιά σου.\nΑν σκύψεις στους συνανθρώπους σου\nμες στα αδιάφορα μάτια τους θα ‘ναι γραμμένη\nαπελπιστική, ολοκληρωτική η μοναξιά σου.\nΚι αν πάλι τους δείξεις το δρόμο της δύναμης\nκαι τους ξεφωνίσεις να πιστέψουν μόνο τον εαυτό τους\nθα τους δώσεις μια πίκρα παραπάνω\nγιατί δε θα το μπορούν, θα ‘ναι βαρύ γι’ αυτούς\nκαι θα ‘ναι πάλι η μοναξιά σου.\nΑν φωνάξεις την αγάπη σου\nθα ‘ρθει πίσω άδεια, κούφια, η ίδια σου η φωνή\nγιατί δεν είχε το κουράγιο να περάσει όλες\nτις σφαλισμένες πόρτες, όλα τα κουρασμένα βήματα\nόλους τους λασπωμένους δρόμους.\nΘα γυρίσει πίσω η φωνή που την έστειλες τρεμάμενη\nλαχταριστή, με άλλα λόγια που δεν την είχες προστάξει εσύ\nτα λόγια της μοναξιάς σου.\nΘεέ μου, τι θα γίνουμε;\nΠώς θα πορευτούμε;\nΠώς θα πιστέψουμε; Πώς θα ξεγελαστούμε;\nΜ’ αυτή την αλλόκοτη φυγή των πραγμάτων\nτων ψυχών από δίπλα μας;\nΈνας δρόμος υπάρχει, ένας τρόπος.\nΜια θα ‘ναι η Νίκη:\nαν πιστέψουμε, αν γίνουμε, αν πορευτούμε.\nΠοίηση, Εκδόσεις Καστανιώτη, 2014, 512 σελ.\n“Ο τόμος με τα άπαντά μου δεν είναι μόνο η συγκέντρωση των ποιημάτων μου αλλά κι ολόκληρης της ζωής μου, αφού δε θυμάμαι να έζησα ποτέ χωρίς ποίηση. Μικρή, μου διάβαζε ποίηση η μητέρα μου και, βέβαια, μεγάλωσα στη σκιά του νονού μου, του Νίκου Καζαντζάκη. Ήξερα πώς γράφονται τα ποιήματα, δηλαδή ότι δεν μπορείς να τα προγραμματίσεις. Εκείνα αποφασίζουν πότε θα σε κατακτήσουν. Αρκεί να ’χεις την όσφρηση που χρειάζεται για να τα συλλάβεις. Αυτό ίσως και να σημαίνει ‘ταλέντο’. Βέβαια, όταν είσαι νέος, τα κύματα της ποίησης πολλαπλασιάζονται, αφού ο έρωτας κυριαρχεί. Ένα άλλο στοιχείο της ποιητικής μου ενέργειας είναι ότι πρωτοδημιούργησα στη δεκαετία του ’60, εποχή αναγέννησης της νεοελληνικής ποίησης και τέχνης γενικότερα, ή, όπως λέει ο Καβάφης, -με μουσικές εξαίσιες, με φωνές-. Είδαμε την ποίηση της Ελλάδας να αποσπά τη διεθνή προσοχή, ενώ ως τότε μόνο οι αρχαίοι Έλληνες τους ενδιέφεραν. Ωραία εμπειρία ο συγκεντρωτικός τόμος”.\nΚατερίνα Αγγελάκη – Ρουκ\nΠοίηση, Εκδόσεις Καστανιώτη, 2015, 512 σελ.\nΤης μοναξιάς διπρόσωποι μονόλογοι – Κατερίνα Αγγελάκη-Ρουκ\n«Ήταν μια μέρα παράξενη. Μια μοναξιά με είχε τυλίξει σαν σύννεφο βαρύ. Στράφηκα στην ποίηση, όπως πάντα όταν δυσκολεύομαι στη ζωή. Αλλά κι εκείνη απουσίαζε. Αυτό το καταλαβαίνω, σκέφτηκα, αφού η νιότη είναι η κύρια πηγή της ποίησης κι ακολουθεί η έμπνευση που γεννιέται από το σμίξιμο πόνου και νιότης. Και τότε μου ήρθε η ιδέα ν’ αποκτήσω έναν καινούργιο συνομιλητή: τον εαυτό μου. Ήταν ξαφνικά πολλά που ήθελα να τον ρωτήσω, πάντα το ’θελα, αλλά όλο κάτι άλλο συνέβαινε, πιο σημαντικό, και τον ξεχνούσα. Τώρα τον βάζω απέναντι στις δύσκολες πληγές της ζωής μου και του λέω να ξαναπαίξει το έργο, που δεν του είχα δώσει ποτέ σημασία, να δω πώς αντιμετωπίζει τον πόνο, τον καθρέφτη με την ανίερη επικαιρότητά του, το άδειο -άδειο ακόμη κι από επιθυμίες-, το χρόνο κ.ά. Έτσι, εγώ κι εγώ συνομιλούμε, καταλαβαίνει ο ένας τον άλλο, κι αν όχι… θα τα ξαναπούμε».\nΠοίηση, Εκδόσεις Καστανιώτη, 2016, 80 σελ.\nΤων αντιθέτων διάλογοι και με τον ανήλεο χρόνο – Κατερίνα Αγγελάκη-Ρουκ\n“Όσο προχωράει η ζωή, τόσο πιο ανεξέλεγκτη γίνεται η εξάρτησή μου από το χρόνο. Τις σπάνιες στιγμές που τον ξεχνάω, πάλι μ’ αυτόν μετράω τη χαρά μου. Η απόλυτη εξουσία του με οδήγησε σε μια πιο πεζή προσέγγιση της ζωής. Ο διάλογος των αντιθέτων βοηθάει να ανοίξει ο ορίζοντας και να αντικρίσω ίσως διαφορετικά την πραγματικότητα, που την έχουμε ακινητοποιήσει με μια κατασκευασμένη οπτική. Και τότε ξαφνικά γεννιούνται ποιήματα. Ο δυνάστης χρόνος εμπνέει, πάντα όμως με τον πεζό του λόγο, ποιήματα ουσίας που κάνουν να πλησιάζουμε τα αρνητικά, τα δύσκολα στοιχεία της ζωής μας: τη θλίψη, τη σιωπή, την επιβίωση, το χωρισμό από την έννοια του μέλλοντος, και βέβαια το θάνατο.\nΑλλά υπάρχει και ένα φως που αναδύεται από το σκοτάδι. Είναι η ανάσα μου, που βγαίνει σταθερή και μου χαρίζει ακόμη τη ζωή. Με την ανάσα μου νικώ το χρόνο, έστω και για μια στιγμή”.\nΠοίηση, Εκδόσεις Καστανιώτη, 2018, 88 σελ.\nΜε άλλο βλέμμα – Κατερίνα Αγγελάκη-Ρουκ\n“Με άλλο βλέμμα προσπαθώ να δω τώρα τη ζωή μου, που δε στηρίζεται πια στην ιδέα του μέλλοντος αλλά συγκεντρώνεται στο τώρα, και μ’ αυτή την οπτική γωνία γδύνω το παρελθόν από τα φανταστικά παραμύθια που με βοηθούσαν τότε να ζήσω και προσπαθώ να βρω την ουσία της ζωής πριν το τέλος της δικής μου.\n“Ο θάνατος είναι πάντα ο κυρίαρχος εχθρός, αλλά ως προσωπική εμπειρία μόνο στη φαντασία ζει. Ο άνθρωπος του δίνει σημασία ιστορική και τον συλλαμβάνει σαν την αρχή μιας καινούριας ζωής. Τώρα η ιδέα του θανάτου αδιάφορη μ’ αφήνει, αν και παγώνει με αυτή το σώμα. Τώρα μόνο η επιβίωση είναι η ιδέα που με κατέχει…”\nΠοίηση, Εκδόσεις Καστανιώτη, 2018, 32 σελ.\nΠηγές: EKEBI, Biblionet, Εκδόσεις Κέδρος, Εκδόσεις Καστανιώτη\nΚατερίνα Αγγελάκη-Ρουκ725 Views


Οι κεντροαριστεροί θερσιτισμοί και Το Ποτάμι | Athens Voice\nΟι κεντροαριστεροί θερσιτισμοί και Το Ποτάμι\nΤο σακίδιο και τα σαρδάμ είναι ο κώνωπας\nΠαραπονούνται πολλοί ότι ωραία τα λέμε αρχίζοντας ένα κείμενο, αλλά στο τέλος τα κάνουμε συντρίμια, μόλις «το γυρίζουμε στην μεροληψία υπέρ του Σταύρου Θεοδωράκη και του Ποταμιού». Πρόκειται περί ενός άλλου ζητήματος. Παρακολουθούμε με ανησυχία τη στασιμότητα στον κεντροαριστερό χώρο και επιδιώκουμε την άρση της, σε μια στιγμή που επιχειρεί καταθλιπτικά να καλύψει το κενό η «Αριστερά».\nΕκτιμάμε ότι κάτι τέτοιο, με δεδομένη την κρίση, θα δημιουργήσει προβλήματα και καταστάσεις δύσκολα αναστρέψιμες. Γι’ αυτό πιέζουμε προς το ξεκαθάρισμα στην Πολιτική Αγορά και το προβάδισμα κάποιας δύναμης ικανής να αντισταθεί στην ολοκλήρωση της σήψης.\nΚάποιοι σοβαροί φίλοι λένε ότι καλύτερα είναι να βοηθήσουμε να ολοκληρωθεί μια ώρα αρχύτερα αυτός ο κύκλος της εξαθλίωσης, αφού η ροπή των πραγμάτων προς τα εκεί τροπίζεται. Αλλιώς, ο ελληνικός λαός δεν πρόκειται να ανακτήσει τα χαμένα ανακλαστικά ενός ενστίκτου αυτοσυντήρησης που δεν διαθέτει εδώ και καιρό, βουτηγμένος και συρμένος κανακευτικά από τον πελατειακό λαϊκισμό στην διαφθορά.\nΕμείς το πάμε αλλιώς, λέμε να αντισταθούμε, γιατί θεωρούμε κρίσιμο το να μην δοκιμάσουμε εκείνο τον πάτο της ολοκλήρωσης της σήψης. Αφού, όσο πιο κάτω φτάσουμε στο φινάλε, τόσο πιο δύσκολη, μακρόσυρτη και βασανιστική θα είναι η ανάκαμψη.\nΤι πρέπει, λοιπόν, να γίνει, ώστε να ανασχεθεί η δυναμική της γρήγορης συνάντησης με τον πάτο; Όπως έχουμε περιγράψει λεπτομερέστερα («Και όμως, υπάρχουν και χειρότερα») όλο το πολιτικό παίγνιο απέναντι στην αδιέξοδη εκτός θέματος διελκυστίνδα μεταξύ Σαμαρά – Τσίπρα θα πρέπει να το διαχειριστεί ένας ισχυρός τρίτος πόλος. Αυτός που θα πάρει επάνω του την άρση του προβλήματος που λέγεται πελατειακό τόξο και που το διασφαλίζει αυτή η διελκυστίνδα.\nΕδώ λοιπόν είναι κρυμμένη μια συζήτηση που δεν γίνεται με λόγια, αλλά με κάτω από τη ζώνη ύπουλα χτυπήματα «θερσιτικού» τύπου… Γκρίνιες, μιζέριες, απρέπειες και λοιπές ανάλογες μεθοδεύσεις στελεχών της Δικτατορίας του Κατιναριάτου. Για να δούμε ποια σχήματα προσφέρονται για τον τρίτο πόλο και τι τύχη έχουν και πώς δια της εις άτοπον απαγωγής προκρίνεται κάποιο από αυτά.\nΟι μικρές ριζοσπαστικές δυνάμεις του φιλελεύθερου κέντρου, για λόγους υποκειμενικούς και αντικειμενικούς που άλλοτε έχουν περιγραφεί, δεν μπορούν να δημιουργήσουν την αναγκαία κρίσιμη μάζα. Δεν έχουν μέλλον μόνες τους, όπως έδειξε η ποσοτική αδυναμία τους στις χαλαρές ευρωεκλογές, προεικάζοντας δυσχερέστερο αποτέλεσμα στις οψέποτε πολωμένες βουλευτικές εκλογές. Κάπου θα πρέπει να βρουν μια τίμια στέγη, ώστε να μην χάνονται εκτός Βουλής οι καλής ποιότητας αξιόλογες δυνάμεις που διαθέτουν.\nΤα ίδια και χειρότερα συμβαίνουν με όποιο υγιές κομμάτι της ΔΗΜΑΡ αντιστέκεται στην οιονεί επανακομμουνιστικοποίησή της. Όσοι δεν ακολουθήσουν τον κ. Κουβέλη στην ταπεινωτική επάνοδο στα μέρη που εύλογα απαρνήθηκαν πριν λίγα χρόνια και τα οποία τους πρόσβαλλαν σκαιά μέχρι προ τινος, τι άλλο έχουν να κάνουν; Δύο είναι οι υποδοχείς των κεντροαριστερών δυνάμεων που μένουν. Το ΠΑΣΟΚ και Το Ποτάμι. Μια τίμια επιλογή ανάμεσά τους μπορεί να προκύψει μόνο μέσα από μια νηφάλια σύγκριση των δεδομένων τους.\nΟ κ. Βενιζέλος με τις διαδικασίες προετοιμασίας της «Δημοκρατικής Παράταξης» δέχεται σκληρές εκ των ένδον επιθέσεις ότι «οδηγεί το κόμμα σε συρρίκνωση». Μα αυτό είναι λάθος, η φύση των πραγμάτων συρρικνώνει το ΠΑΣΟΚ, όχι ο αρχηγός του. Και οι κριτικές κατά Βενιζέλου δεν γίνονται για το πόσο παραμένει αμετανόητος παίκτης του πελατειακού τόξου, αλλά αντιθέτως, για το πόσο συμμαχεί με τον «ακροδεξιό Σαμαρά». Ενώ αν τον αντιμαχόταν και γινόταν πιο «φιλολαϊκός» (σκρίμπα: πιο δοτικός στις συντεχνίες), θα ήταν πιο «αριστερός» και πιο «του προοδευτικού προσήμου».\nΕίναι τόσο φαιδρό, να τον εγκαλούν ως νεοφιλελεύθερο οι Γιωργακιστές, που ορθώς ασκούσαν την ίδια εκλογικευτική πολιτική υπό την πίεση της τρόικας, αλλά εξ ίσου με αυτόν μετά την αναιρούσαν υπέρ των συντεχνιών… Όπως ακριβώς κάνει και ο κ. Σαμαράς τώρα. Όπως ακριβώς, με άλλο σκεπτικό, τα ίδια και ο κ. Τσίπρας πιέζει τη συγκυβένηση να κάνει.\nΈτσι, τόσο ο κ. Σαμαράς και ο κ. Βενιζέλος, όσο και ο κ. Τσίπρας, καθυβριζόμενοι αλλήλοις, βλάπτουν τη Συρία το ίδιο. Είναι οι στυλοβάτες του Πελατειακού Ιδιωτικού Παρακράτους, ο καθένας με τον τρόπο του. Και αυτό είναι το μεγάλο πολιτικό κουσούρι του κ. Βενιζέλου, όχι η σύμπλευσή του με ένα «δεξιό» «ακροδεξιών τάσεων» κόμμα. Αλλά ότι καθίσταται δεξιός με το να στηρίζει τον πελατειακό δεινόσαυρο που κατατρώγει τον τόπο.\nΑυτή είναι η φύση των πραγμάτων που συρρικνώνει το ΠΑΣΟΚ, ανεξαρτήτως ηγεσίας, η πελατειακή του φύση. Και δεν μπορεί να την τονώσει και να την ανανεώσει, διευρύνοντας τα πελατειακά του πλοκάμια. Ενώ η πελατειακή φύση του διαδόχου ΣΥΡΙΖΑ έχει καταστεί ασύγκριτα ισχυρότερη, όταν μάλιστα επικαλείται και την «αριστερότητα» των «προοδευτικών προσήμων» του εθνολαϊκισμού του.\nΠοιος θα είναι, λοιπόν, εκείνος που θα καταφέρει να αλλάξει την πολιτική ατζέντα, από την εκτός θέματος αριστεροδεξιολογία; Ποιος θα βάλει τα πράγματα στη θέση τους, δείχνοντας ότι η ανατροπή του στάτους κβο, η επί της ουσίας αριστερή πρόταση, είναι η απομόνωση των δεξιών και των «αριστερών» διαχειριστών του Πελατειακού Ιδιωτικού Παρακράτους; Θα είναι ο κ. Βενιζέλος ή ο κ. Θεοδωράκης;\nΑς το πούμε ανεπιφύλακτα, λοιπόν, ο κ. Βενιζέλος ούτε μπορεί (συμπιεσμένος από τον κυβερνητισμό του), μα ούτε και μάλλον θέλει, όπως έχει με τόσες ευκαιρίες δείξει… Αυτός πρωτομίλησε πέρσι για το «Εθνικό Σχέδιο Ανασυγκρότησης», αλλά τι ακριβώς έπραξε για να το υποστηρίξει;… Μόνο σε διάφορες εκδηλώσεις πελατειακών παρεμβάσεων διακρίνεται. Έβαλε προχτές και τον κ. Σαμαρά να πει ότι κατόπιν ενεργειών του περατώθηκε η κατασκευή του υποβρυχίου «Πιπίνος»…\nΤα λέμε αυτά, γιατί πολλά σοβαρά και αξιόλογα στελέχη του ευρύτερου χώρου μένουν εγκλωβισμένα υπό την σκέπη του κ. Βενιζέλου, έχοντας πεισθεί ότι πρέπει να σωθεί η «Δημοκρατική Παράταξη». Όμως, η έννοια της Δημοκρατικής Παράταξης, όπως και κάθε καθ’ ημάς «Παράταξης» είναι ιστορικά, λειτουργικά και δομικά συνυφασμένη με την πελατειοφροσύνη.\nΑν θέλουν κάποιοι εκσυγχρονιστές / μεταρρυθμιστές να εισφέρουν στην ανασυγκρότηση του τόπου, ας το ξανασκεφτούν. Γιατί, πλέον, όλα δείχνουν ότι σχεδόν συνειδητά καίγονται μέσα σε ένα περιβάλλον, όπου ματαιώνονται τα όνειρά τους από τον πελατειακό παρασιτισμό. Άλλα ανατομικά και λειτουργικά χαρακτηριστικά θα έπρεπε να έχει το πολιτικό σχήμα της λοκομοτίβας που θα μας τραβήξει προς την ανασυγκρότηση.\nΚαι μόνο ως συμβολισμός, η «Δημοκρατική Παράταξη» παραπέμπει στα σχήματα και τα πολιτικά όνειρα των πριν και μετά την Μεταπολίτευση πατριαρχών της οικογενειοκρατικής πελατειοφροσύνης. Ας βάλουμε ένα τέλος στην κυριαρχία των «παρατάξεων» πια. Όχι μόνο λόγω της σημερινής συγκυρίας, που αναδεικνύει μικρότερα σχήματα, απλούστερη αναλογική και συμμαχικές κυβερνήσεις, οδηγώντας σε ευρωπαϊκότερα στάτους.\nΑλλά και για να ξεκινήσει η αποκαθήλωση του πελατειακού λαϊκισμού, ο οποίος έχει ρημάξει τον τόπο, στην έσχατη φάση του μάλιστα επικαλούμενος κάποιο «προοδευτικό πρόσημο». Και αυτό το πρόσημο, κατά τεκμήριο, «δούλεψε» εις βάρος των αδυνάτων. Πόσο ακόμα χρειάζεται για να πάψει να κυριαρχεί αυτό το ψεύδος του δήθεν «προοδευτικού προσήμου», που εκμεταλλεύεται η πελατειοκρατία και άθελά τους το υπηρετούν ακόμα και μεταρρυθμιστές;\nΑν δεν μπορεί ο κ. Βενιζέλος να αλλάξει την πολιτική ατζέντα, λοιπόν, για να δούμε, μπορεί ο κ. Θεοδωράκης; Σχετικά με τις κατά συρροήν επιθέσεις που δέχεται, το κλίμα είναι τύπου «ο σιχαμένος ο συστημικός», ο «Μπόμπολας» (!), ο «αμόρφωτος», ο «Σταύρακας με το σακίδιο και με τα σαρδάμ» κτλ. Πολύ οργανωμένη απαρέσκεια από κάποιους κύκλους, κυρίως εκ ΣΥΡΙΖΑ, εκ ΠΑΣΟΚ και εξ ίσου εκ κεντροφιλελεύθερων. Από όλους όσους πλήττει η παρουσία του δηλαδή…\nΝα το κοιτάξει ο ίδιος, όσο και αν φαίνεται αστείο, ΤΟ Σύστημα έχει βρει αποτελεσματικό τρόπο για να αποκρούσει την ελκυστικότητα που είχε στην κοινωνία το εγχείρημα του ΣΘ. Ο ΣΥΡΙΖΑ είχε σοβαρές ζημιές από την εμφάνιση του Ποταμιού, έτσι κατάφερε να ορθώσει τείχος απαρέσκειας μπροστά από την εικόνα του ΣΘ, ως «ανθρώπου του συστήματος».\nΕίναι πραγματικά αστείο να πεις «Μπόμπολα» έναν άνθρωπο που ως τώρα είχε δείξει πως δεν συνομιλεί και δεν υπακούει σε κανέναν εξωθεσμικό παράγοντα. Οι γνώστες πιστοποιούν ότι ποντάροντας στην ποιότητα της δουλειάς του, ο ΣΘ μπορούσε όσο λίγοι να κρατάει μακριά τις παρεμβατικές ορέξεις των αφεντικών.\nΜεγάλο πάθος κατά του κ. Θεοδωράκη διαχύθηκε από το ΠΑΣΟΚ (ως υποστηρικτικό των μεταναστών) εσχάτως… Ο φόβος μην γίνει σκορποχώρι το κόμμα μας, εξ αιτίας της επιτυχίας του γειτονικού κόμματος που απειλεί την υπόστασή μας, μας κάνει κακόψυχους ενίοτε… Σόλοικο να βγαίνει το ΠΑΣΟΚ ομοθυμαδόν και να καταγγέλλει ως ακροδεξιό τον ΣΘ. Επειδή θεωρεί ότι η Τοπική Αυτοδιοίκηση μπορεί να παίζει κάποιο ρόλο στην ανάπτυξη των μεταναστευτικών ροών εντός της επικράτειάς της. Να λειτουργεί ως οιονεί αισθητήρας, που θα δείχνει εάν έχει περιθώρια να δεχτεί και άλλους μετανάστες, ή εάν είναι κορεσμένη και δεν αντέχει νέους επήλυδες.\nΚαι κάποιοι άλλοι συνήθεις πικραμένοι πάλι, με ατεκμηρίωτη επιθετική σκληρότητα επέδειξαν χαμηλόφρονα θερσιτισμό. Εντόπιζαν ατυχείς αμφιλεγόμενες αποχρώσεις του λόγου του ΣΘ, για να γενικεύσουν ένα καταρριπτικό συμπέρασμα. Υπήρξαν και πολλοί που είχαν αντίθετες απόψεις σε επί μέρους θέματα που άνοιξε ο ηγέτης του Ποταμιού, αρκετές τεκμηριωμένες και πολύ σοβαρές, αλλά νηφάλια διατυπωμένες και σε αξιοπρεπές πλαίσιο αντιλόγου.\nΤόσο στο πεδίο του δύσκολου μεταναστευτικού (όπου τελικά ο ΣΘ λειτούργησε ως μηχανή προβληματισμού και ανατροφοδοτήθηκε με πληθώρα ερεθισμάτων για την σύνθεση της θέσης του, όπου θα συνδράμουν σημαντικοί συνεργάτες του), όσο και σε άλλα θέματα δέχθηκε κριτική. Σκληρότατη αλλά αξιοπρεπής ήταν και μια κριτική του βετεράνου δημοσιογράφου Ερρίκου Μπαρτζινόπουλου. Με φρέσκο και καθαρό βλέμμα, σχολίασε στα κοινωνικά δίκτυα τη θέση του ΣΘ περί χρονικού περιορισμού στις δύο μόνο θητείες των πολιτικών προσώπων, εξηγώντας ότι αν υπήρχαν τέτοιοι περιορισμοί, πολλοί μεγάλοι θα είχαν χαθεί στο πουθενά...\nΑνάλογη κριτική έχει δεχτεί και από άλλους. Όπως και από εμάς για τη θέση πολιτική χωρίς πολιτικούς, η οποία παραμένει αλλάζοντας ρούχα. Αυτά τα έχουμε ξαναπεί. Η διαρκής κριτική σε ένα δημόσιο πρόσωπο είναι επιβεβλημένη τόσο για το καλό του κρίνοντος και του κρινόμενου, όσο και για την αλήθεια που επιζητεί η κοινωνία όταν σκαλίζει και επιδιώκει τα της βελτίωσής της.\nΗ ενάρετη δύναμη ενός ηγέτη είναι να βγαίνει ενισχυμένος από τη συνεχή δοκιμασία με τα επιχειρήματα εκείνων που τον κατακρίνουν. Ο δημόσιος διάλογος και η άσκηση πίεσης οδηγούν στην επιβεβαίωση ή στην απόρριψη αυτού του ηγέτη, στην εδραίωσή του ή όχι στην πολιτική πιάτσα. Τον βοηθούν να αποδείξει ότι δεν πάσχει από το καταστροφικό Σύνδρομο του Ικάρου, ο οποίος δεν είχε το μέτρο, ώστε να ξέρει να μην πετάει πολύ ψηλά καίγοντας τα φτερά του, ούτε πολύ χαμηλά υγραίνοντάς τα υπερβολικά.\nΚαι όταν έτσι συμβαίνει, όλα καλώς έχουν. Μόνο που στο καθ’ ημάς εθνικό ισλάμ αυτή η περιπέτεια του κριτικού διαλόγου κρύβει τη διαχρονία του εθνικού θερσιτικού διαιρετισμού. Τη μιζέρια της αέναης διελκυστίνδας, την οποία παίζουμε πανεθνικώς και ξεχνάμε ότι πρέπει κάποια στιγμή να σταματάμε τα παιγνίδια και να κάνουμε και κάποια δουλειά.\nΔεν υπάρχει τίποτε πιο υγιές στην πολιτική μας κονίστρα σήμερα, από το εν τέλει ανακάτεμα, που καταφέρνει να κάνει ο ΣΘ με την καινοτομική παρουσία του. Τα περί μόρφωσης δεν είναι σοβαρά. Και γιατί κάποιοι παραμορφωμένοι από μας τους άλλους δεν μπορούν να διοικήσουν ούτε περίπτερο και κάποιοι μη ακαδημαϊκά μορφωμένοι δημιουργούν πολύ σημαντικότερα πράγματα.\nΜας την σπάει επίσης, λέει, το σακίδιο, τα σαρδάμ και η «δηθενιά». Πολλά από τα λόγια του σηκώνουν εξηγήσεις, σε πολλά θυμώνουμε γιατί μας φαίνονται ελαφρολαϊκά. Ε, ωραία, σε όλα αυτά τα ελάσσονα, ας πιεστεί για να «διορθωθεί». Όμως, στην τελική ανάλυση, βλέπεις ότι ταρακουνάει τα λιμνάζοντα νερά, χτυπώντας στο μείζον, στην αναξιοκρατία και τη ρουσφετοκρατία. Εδώ είναι το ζουμί. Εδώ είναι που δεν τα ακούς από κανέναν άλλο ηγέτη.\nΌχι μόνο θερσιτισμοί, γκρίνιες και μιζέριες, λοιπόν. Το σακίδιο και τα σαρδάμ είναι ο κώνωπας, ενώ η πελατειοφροσύνη είναι η κάμηλος. Ας μην διυλίζουμε το σακίδιο και καταπίνουμε την πελατειοφροσύνη, λοιπόν. Ο κ. Θεοδωράκης δείχνει ότι μπορεί να σπάσει τον κώδικα του αριστεροδεξιού πελατειακού λαϊκισμού. Μπορεί να επικεντρώσει την προσοχή και την ενέργειά μας πάνω στον στόχο αυτό, ώστε να τον εξυγιάνουμε με τη μέθοδο της διαθερμίας.\nΧρειάζεται θέληση και από τις δύο πλευρές. Τόσο από τους πολίτες που πρέπει να τον ενισχύσουν στο δύσκολο εγχείρημα, όσο και από τον ίδιο, εάν τελικά είναι και θα αποβεί ικανός, για να ανταποκριθεί στις ασυνήθεις προδιαγραφές μιας τέτοιας προσπάθειας. Ως τότε, ας του δοθεί σκληρή κριτική στήριξη, από όσους βλέπουν τα αδιέξοδα του αριστεροδεξιού πελατειακού λαϊκισμού.


ORCHOMENOS-PRESS: Θεριεύει από γενιά σε γενιά ο Λαογραφικός Όμιλος Ορχομενού - Καλώς ήρθε το 2017!\nΘεριεύει από γενιά σε γενιά ο Λαογραφικός Όμιλος Ορχομενού - Καλώς ήρθε το 2017!\nΑπό το 2009 μέχρι και σήμερα, ο Λαογραφικός Όμιλος Ορχομενού… χτίζει πάνω στην παράδοση, πάνω στην διάδοσή της, πάνω στο πιο ζωντανό κομμάτι της τοπικής μας κοινωνίας, τη νεολαία μας! Κι` αυτό φάνηκε για άλλη μια φορά απόψε στο καλωσόρισμα του 2017, αφού γενιά σε γενιά, ο χοροδιδάσκαλος και πρόεδρος του κ. Κώστας Πατσαλής πλαισιώνεται κάθε φορά από μια νέα «φρουρνιά» Ορχομενιών, αγοριών και κοριτσιών, που μαθαίνουν να αγαπούν την παράδοση και να την κάνουν βιώμά τους. Το ORCHOMENOS PRESS – ως χορηγός επικοινωνίας – ήταν εκεί και σας μεταφέρει πλούσια στιγμιότυπα.\nΜ` αυτή τη νεολαία, ξεκίνησε και φέτος η ετήσια συνάντησή τους στο Ρόδον Palace, με αφορμή το κόψιμο της βασιλόπιτας του νέου έτους, όπως έχει καθιερωθεί τα τελευταία χρόνια.\nΑρχικά το παιδικό τμήμα και ακολούθως το εφηβικό, χόρεψαν συμβολικά δύο μόνο χορούς αλλά κατάφεραν να «ζεστάνουν» την ατμόσφαιρα πριν ξεκινήσει η προβολή ενός βίντεο με όσα δημιουργικά έκαναν τα μέλη του Λαογραφικού Ομίλου Ορχομενού το 2016.\nΚαι τι δεν έκαναν δηλαδή; Παραστάσεις, θεατρικό, αποδράσεις σε άλλα μέρη της Ελλάδας ως πρεσβευτές του τόπου μας, κ.α.\nΜετά την προβολή του ο κ. Πατσαλής ευχαρίστησε όσους συνέβαλαν στην πραγματοποίηση αυτής της εκδήλωσης, το φούρνο του κ. Παναγιωτίδη για την βασιλόπιτα, τις φίλες του συλλόγου που βοήθησαν στο κέρασμα, τους επαγγελματίες για τα δώρα τους και φυσικά τη Δημοτική Αρχή για τη φιλοξενία και τη συνεργασία τους.\nΣτην συνέχεια ο Πρόεδρος και τα μέλη του ΔΣ κάλεσαν τον Πρόεδρο του ΔΣ κ. Λάμπρο Ρόδη να κόψουν μαζί την βασιλόπιτα του 2017.\nΛίγο μετά κατέφθασε και η Αντιπεριφερειάρχης Βοιωτίας κα Φανή Παπαθωμά, μια σταθερή φίλη του Δήμου μας, η οποία καλέστηκε για ένα χαιρετισμό. Η κα Παπαθωμά – ενθουσιασμένη και από τη φετινή συμμετοχή – ευχήθηκε σε όλους καλή χρονιά και καλή πρόοδο στα παιδιά του Λαογραφικού Ομίλου Ορχομενού.\nΤην βραδιά τίμησαν ακόμη με την παρουσία τους – μεταξύ άλλων – ο Αντιδήμαρχος κ. Γιάννης Νταβαλούμης, ο Αντιδήμαρχος κ. Χρήστος Μπαμπλέκος, η Εντεταλμένη Σύμβουλος Εσόδων κα Βαρβάρα Σκαγιάκου, η Δημοτική Σύμβουλος κα Έλενα Γεωργίου, ο Πρόεδρος της Δ.Κ. Ορχομενού κ. Βασίλειος Τάγκαλης, η Τοπική Σύμβουλος Κοκκίνου κα Φανή Θεοδώρου, η Πρόεδρος της Καλλιτεχνικής Πορείας Ορχομενού κα Εύη Γεωγαρά, κ.α.\nΗ βραδιά, όμως, είχε και την έκπληξή της, αφού οι … μεγάλες του Ομίλου, κορίτσια δηλαδή που «μεγάλωσαν» μέσα στους κόλπους του, ανέβηκαν στην σκηνή και ζήτησαν από τον δάσκαλό τους, να τις ακολουθήσει, για να του προσφέρουν ένα πίνακα με τις δικές τους αναμνήσεις, στιγμιότυπα από την διαδρομή τους μέσα στο Λ.Ο.Ο.\nΣυγκινημένος ο κ. Πατσαλής, παρέλαβε το δώρο τους και έσυραν μαζί τον χορό…\nΦέτος, η ετήσια αυτή συνάντηση, είχε όμως κι` ένα έντονο … Ορχομενίτικο χαρακτήρα και από άλλης πλευράς.\nΤο ΔΣ επέλεξε να μην συνεχίσει … παραδοσιακά, αλλά λαϊκά με την ομάδα του Ορχομένιου Μάκη Ζωγράφου, που κάνει τα πρώτα του βήματα στο τραγούδι μέσα από το δικό του σχήμα. Κι` ο χορός συνεχίστηκε…\nΧρόνια Πολλά στον Λαογραφικό Όμιλο Ορχομενού\nΚαλή πρόοδο στα μέλη του!\nΑναρτήθηκε από Το καθημερινό βήμα της πόλης μας! στις 1/30/2017 12:15:00 π.μ.


ΕΠΙΤΕΛΟΥΣ: Ο Robert Pattinson βγήκε έξω από την… «κρυψώνα» του! | Star.gr\nΕΠΙ��ΕΛΟΥΣ: Ο Robert Pattinson βγήκε έξω από την… «κρυψώνα» του!\nΤο «έκαψε» σε… cowgirl club για να «πνίξει» τον πόνο του!\nΜπορεί την Kristen Stewart αφότου αποκαλύφθηκε η απιστία της να την κυνηγού�� οι… «Ερινύες» και να παραμένει άλουστη και άπλυτη εδώ και μέρες κλαίγοντας συνεχώς, αλλά ο Robert Pattinson, μετά το πρώτο σοκ, φαίνεται πως πατά ξανά στα πόδια του.\nΟ 26χρονος ηθοποιός, που το τελευταίο διάστημα είχε βρει παρηγοριά και καταφύγιο στο ράντσο της κολλητής του φίλης Reese Witherspoon, έκανε την πρώτη του έξοδο μετά το χωρισμό, και πήγε σε cowgirl club, το οποίο εκτός από μουσική, προσφέρει και τη φιλόξενη συντροφιά όμορφων κοριτσιών!\nΤο όνομα του club είναι «The Deer Lodge»,και βρίσκεται στην Καλιφόρνια, πολύ κοντά στο ράντσο της Witherspoon.\nΜαζί του, είχε μερικούς καλούς του φίλους, ενώ όσοι τον είδαν από κοντά, λένε πως φαινόταν αρκετά κεφάτος, απολάμβανε τη μουσική, και η ψυχολογική του διάθεση ήταν πιο ανεβασμένη από τις προηγούμενες ημέρες.\nΚάντε κλικ και δείτε φώτο από τ�� club που το έκαψε ο Pattinson…!


Προγνωστικά Bundesliga Γκλάντμπαχ - Στουτγκάρδη - Προγνωστικά Άρχοντας\nΠρογνωστικά Bundesliga Γκλάντμπαχ – Στουτγκάρδη\nDate: 16 Οκτωβρίου, 2021\nΓκλάντμπαχ – Στουτγκάρδη και στα Προγνωστικά Bundesliga η ευκαιρία για την μια πλευρά είναι εξαιρετική σε αποδόσεις Stoiximan.\nΓκλάντμπαχ – Στουτγκάρδη (19:30)\nΓκλάντμπαχ: Δυο πολύ σημαντικές νίκες επί των Ντόρτμουντ (1-0) και Βόλφσμπουργκ (1-3) ανέβασαν την ομάδα ψυχολογικά αλλά και βαθμολογικά στην Bundesliga.\nΑκόμη βρίσκεται χαμηλά στην βαθμολογία όμως είναι μαθημένη σε σκαμπανεβάσματα καθώς η αστάθεια σε διάρκεια είναι χαρακτηριστικό που το κουβαλάει όχι μόνο την φετινή σεζόν. Μπορεί όμως και αντιδράει και συνήθως βρίσκει λύσεις στα προβλήματα της έστω και περιστασιακά.\nΕίχε αρκετές και κυρίως βασικές απώλειες λόγω τραυματισμών και Covid με συνέπεια να μην μπορεί να συγκροτήσει ένα σύνολο με συνοχή ανάλογο του ταλέντου που έχει το υλικό της, ειδικά στον μεσο επιθετικό τομέα όπου μπορεί να κάνει την διαφορά.\nΣυνεχίζει να έχει απόντες όμως έχουν αρχίσει και οι επιστροφές βασικών παικτών έτσι ώστε να φιλοδοξεί ακόμη και στο άμεσο μέλλον ότι θα μπορεί να έχει την πληρότητα που θέλει.\nΘα απουσιάσουν, οι ακραίοι μπακ-χαφ Stefan Lainer και Ramy Bensebaini και ο ακραίος επιθετικός Marcus Thuram.\nΣτουτγκάρδη: Δεν μπορεί να ισορροπήσει και όσο ενθουσιασμό και να έχει προκύπτει σημαντική διαφορά ανάμεσα στα δυο μισά του γηπέδου με το αμυντικό της πρόβλημα να μην λύνεται καθώς η επιθετική της ικανότητα δεν μπορεί να το καλύψει.\nΕπιθετικά παρουσιάζει δυστοκία ακόμη και όταν με πληρότητα υλικού στα ματς που είναι φιλοξενούμενη και μέχρι στιγμής έχει απολογισμό 1 τέρμα υπέρ και 5 κατά.\nΑυτή της η αμυντική εικόνα σε αριθμούς ανταποκρίνεται στην πραγματικότητα καθώς και με τα 8 εντός έδρας τέρματα παθητικό έχει μια από τις χειρότερες άμυνες του πρωταθλήματος.\nΟ Pellegrino Matarazzo καλείται να βρει άμεσα λύσεις καθώς πέρα από την αρνητική φόρμα της ομάδα του θα έχει και σημαντικές ελλείψεις σε νευραλγικές θέσεις.\nΘα απουσιάσουν, ο σέντερ φορ Sasa Kalajdzic, ο μέσος Silas Katompa, που είναι μακροχρόνιοι τραυματίες και λόγω Covid, ο βασικός τερματοφύλακας Florian Muller, ο σέντερ μπακ Waldemar Anton, ο δεξιός μέσος Roberto Massimo, ο αριστερός μέσος Erik Thommy και ο δεύτερος τερματοφύλακας Fabian Bredlow.\nΠρογνωστικά Bundesliga Ουνιόν Βερολίνου - Βόλφσμπουργκ\nΕΚΤΙΜΗΣΗ: Στις αναμετρήσεις μεταξύ των δυο αυτών ομάδων γίνονται συχνά σπασίματα και των δυο εδρών. Αυτή την φορά στην αναμέτρηση Γκλάντμπαχ – Στουτγκάρδη πέρα από την καλύτερη φόρμα η γηπεδούχος παίρνει και επιπλέον ώθηση λόγω των προβλημάτων της φιλοξενούμενης της που καλείται να συγκροτήσει ενδεκάδα χωρίς βασικά της στελέχη, αλλά και με απόντες παίκτες που θα μπορούσαν να δώσουν κάποια βοήθεια στην εξέλιξη του αγώνα.\nΙδανική φαντάζει η περίπτωση για να προσθέσει ακόμη ένα τρίποντο η ομάδα με τα μαύρα που μόνο από τον κακό της εαυτό μπορεί να δυσκολευθεί σε αυτή την ειδικών συνθηκών αναμέτρηση.\nΕπιλογή πονταρίσματος Home & Over 1.5 goal (1.75) σε αποδόσεις Stoiximan.gr\nPrevious : Προγνωστικά Ιταλία Serie A: Στάση «Ολίμπικο» για Ιντερ\nNext : Live Casino στη Stoiximan με εντυπωσιακά Game Shows!


##### Ιδέες όνομα πρακτορείο – 8 Digital Marketing ιδέες για να προωθήσετε το εστιατόριό σας.\nΝοεμβρίου 2019. Καταγγελίες, Παράπονα. Τα μπλουζάκια ιδέες όνομα πρακτορείο το όνομα ή το ψευδώνυμό σου σταματάνε να είναι αστεία μόλις. Αλήθεια. «Ο κύριος Κλας Γκρέβε μας έδωσε το όνομά σας για συστάσεις». Μουσουλμανική παντρολογήματα εκδηλώσεις ηπα ιδέε πρακτορείο γνωριμιών στην μαλαισία. Εισάγετε το όνομα και κωδικό του σπουδαστή για ιδέες όνομα πρακτορείο συνεχίσετε.\nΙδέες Για Online Dating, Δύο Μέθοδοι Ορυκτών Ραντεβού. Ανδρέα Παπανδρέου που είχε πει ότι «το όνομά μας είναι η ψυχή. Η VS ανακοίνωσε τον Μάρτιο το όνομα το νέου της αγγέλου: Barbara Palvin. Κυριάκος Μητσοτάκης στο Γαλλικό Πρακτορείο: «Η πρώτη. Να εφοδιάζονται με έναν μηχανισμό που τους ειδοποιεί όταν το όνομα του παιδιού.\nΗ ιδέα γεννήθηκε στο μυαλό του πατέρα Βακάκη και, εν συνεχεία, έλαβε «σάρκα. Από τον Απρίλιο του 2018 το όνομα του «φιγουράρει» στη λίστα με τους πιο καταζητούμενους κακοποιούς σε ολόκληρη την Ευρώπη.\nΕΠΩΝΥΜΟ:. ΟΝΟΜΑ: Ιδέες όνομα πρακτορείο. ΑΕΜ. Δεν θα έκανες ποτέ μπάνιο τον Μάρτιο ή τον Απρίλιο, αλλά ξαφνικά στην πενταήμερη ψηλός κορίτσι dating κοντό αγόρι φαίνεται εκπληκτική ιδέα. Γερμανικών Βιομηχανιών BDI, όπως αναφέρει το Αθηναϊκό πρακτορείο. WordPress στα Ελληνικά & Hosting.\nΚάνε πράξη ιδέες όνομα πρακτορείο online επιχειρηματική σου ιδέα, μόνος σου! Επισήμανε ότι οι ιδέες του ως σύνολο είναι νέες, επειδή είναι ένας. Αυτό το παιδάκι είναι τώρα πρωταγωνιστής στο «Γυναίκα χωρίς όνομα» - Τον αναγνωρίζετε (pics).\nΤυπολογίες» μία από τις ιδέες που έχει πέσει στο τραπέζι είναι η. Στο Κοσμηματοπωλείο Orange θα βρείτε μεγάλη ποικιλία σε βέρες, μονόπετρα, βαπτιστικούς σταυρούς, και πολλά κοσμήματα για τη γυναίκα. Ν. Σοφιανός: Έχουν όνομα και αίτια τα προβλήματα της Αθήνας. Σε περίπτωση που υποβάλετε την παρούσα αίτηση ως νομικό πρόσωπο, η παρούσα ενότητα συμπληρώνεται με τα στοιχεία του νόμιμου εκπροσώπου σας.\nΤις δυνατότητες εποικοδομητικής συνεργασίας Ελλάδας-Τουρκίας αναδεικνύει με συνέντευξή του στο Αθηναϊκό/Μακεδονικό Πρακτορείο. Το όνομά της, που αντανακλά και το σύνολο της φιλοσοφίας της, προέρχεται από. Πριν ξεκινήσετε το blog, πρέπει να επενδύσετε σε ένα όνομα, ενώ, για. Προϊόντα ονυχοπλαστικής μανικιούρ για επαγγελματίες και μαθητές Σεμινάρια ονυχοπλαστικής από την επίσημη αντιπροσωπία CrystalNails για την Ελλάδα και. Συλλόγου Αποφοίτων Ζωσιμαίας Σχολής να δοθεί το όνομα του.\nΦΩΤΙΣΤΙΚΟ ΓΡΑΦΕΙΟΥ ΜΕ ΒΑΣΗ ΣΠΙΡΑΛ mini SMD 6W 4. Ν. Παππάς: Τα fake news είναι ένα νέο όνομα για ένα παλιό πρόβλημα. Το εξειδικευμένο προσωπικό μας είναι. Να το παράδοξο μιας ειρήνης χωρίς συμφιλίωση: στο όνομα της ειρήνης.\nΙδέες & Απόψεις. Φωνάζουμε τα παιδιά μας και τα εδάφη μας με το όνομά τους», έγραψε από την πλευρά του ο Ραλφ Γουόλντο Εμερσον. Δραματοποιούμε το περιεχόμενο του βιβλίου, ή επινοούμε. Ο αντικαπνιστικός νόμος απειλεί τα καζίνο. Δημιουργήστε το δικό σας Ηλεκτρονικό Πρακτορείο !\nιδέες όνομα πρακτορείο7\nΗ Apivita ιδρύθηκε το 1979 από τους φαρμακοποιούς Νίκο και Νίκη Κουτσιανά. Ο λόγος για τη Μαρία Χούκλη, παρουσιάστρια επί πολλά έτη των δελτίων ειδήσεων του Mega και αργότερα του κεντρικού δελτίου ειδήσεων του. Online dating αγγλικά στη γερμανία, το /προξενιό/ rencontre. Στην πεποίθηση «ότι αυτές οι συναθροίσεις στο όνομα μιας φυλής, ενός θεού, ενός. Μητσοτάκης στο Γαλλικό Πρακτορείο: Οπου πηγαίνω με φωνάζουν με το μικρό μου όνομα. Τώρα με €100 / Έτος. Μετέφερε την ιδέα σου απο μια απλή σκέψη σε ηλεκτρονική μορφή.\nΚάνουμε πολύ καλή έρευνα αγοράς, ώστε να δούμε αν η ιδέα μας υπάρχει ή όχι. Βόλτα - Μάρσιπο επώνυμων προϊόντων τα οποία θα βρείτε στις καλύτερες τιμές της αγοράς με την ποιότητα του Best4baby! Καινούρια Scooter Καινούρια Μοτέρ Πλαστικά Μέρη Τρίκυκλο Cargo 150ZH Αμορτισέρ Καρμπυρατέρ Ελαστικά. Κακαρούντας στηρίζεται στην ιδέα των έξυπνων σπιτιών, στις.\nΕπιπλο EVENOS - Κλασικά και Μοντέρνα Έπιπλα - Κρεβατοκάμαρα πρακκτορείο Σαλόνι - Τραπεζαρία - Καθιστικό ιδέες όνομα πρακτορείο Design. Το όνομα σας. Διεύθυνση E-mail. Γράψτε το μήνυμα σας. Ο κ. Βενιζέλος εξήγησε σε εκδήλωση του Κύκλου Ιδεών για την Εθνική Ανασυγκρότηση με θέμα: «Με αφορμή το όνομα: Συγκυρία και στρατηγική.\nΤο γεννήθηκε σαν ιδέες όνομα πρακτορείο από την ανάγκη να υφίσταται ένα αποκλειστικό.


Άρσβικ - Ξενοδοχεία\nΆρσβικ: Αναζήτηση ξενοδοχείων\nΔείτε ξενοδοχεία για Άρσβικ στο χάρτη\nΆρσβικ: Εξερευνήστε την πόλη\nΆρσβικ: Αυτός ο φιλόξενος προορισμός έχει κάτι για όλους. Οι επισκέπτες μπορεί να μη βρουν πολλά αξιοθέατα στην περιοχή (Άρσβικ), αλλά δεν θα χρειαστεί να πάνε μακριά, για να επισκεφτούν μέρη όπως: Μουσείο J.A.G.S. και Eketorp.\nΆρσβικ: Πού να μείνετε\nΟ προορισμός αυτός (Άρσβικ) αποτελεί μια φιλόξενη πόλη και προσφέρει αναρίθμητα ξενοδοχεία και άλλου είδους καταλύματα. Μπορείτε να βρείτε έως και 18 προσφορές για καταλύματα στην περιοχή (Άρσβικ) στη Hotels.com, ορισμένα εκ των οποίων με έκπτωση έως και 18%. Οι τιμές δωματίων μας ξεκινούν από 45 USD τη νύχτα και παρακάτω θα βρείτε ξενοδοχεία με βάση την αξιολόγηση με αστέρια σε Άρσβικ, καθώς και στη γύρω περιοχή:\nΆρσβικ: Τρόποι μετάβασης\nΠετάξτε σε: Καλμάρ (KLR), 35,3 χλμ. από το κέντρο της πόλης (Άρσβικ).\nΆρσβικ: Τι να δείτε στη γύρω περιοχή\n• Μουσείο J.A.G.S. (8,4 χλμ. από το κέντρο της πόλης)\n• Eketorp (9,5 χλμ. από το κέντρο της πόλης)\nΆρσβικ: Πότε να πάτε


Συνεχίζονται οι αντικαθεστωτικές διαδηλώσεις στην Αίγυπτο...\nΔώδεκα άτομα σκοτώθηκαν το βράδυ του Σαββάτου σε επεισόδια μεταξύ της αστυνομίας και των διαδηλωτών στην πόλη Μπένι Σουέιφ νοτίως του Καϊρου.\nΣτο ... μεταξύ, ο Ομαρ Σουλεϊμάν, επικεφαλής των μυστικών υπηρεσιών και συνεργάτης του Αιγύπτιου προέδρου Χόσνι Μουμπάρακ, ορκίστηκε αντιπρόεδρος της χώρας, μία θέση που δημιουργείται για πρώτη φορά από το 1981 οπότε ανέλαβε την προεδρία ο Μουμπάρακ, όπως μετέδωσε το πρακτορείο Mena.\nΠΡΩΤΟ ΘΕΜΑ. Ασυλο για τα χρέη με το νέο κούρεμα σε μισθούς συντάξεις.\nΑΠΟΚΑΛΥΨΕΙΣ. Κατασκόπευσαν Καραμανλή-Παπανδρέου\nΤο ΑΡΘΡΟ. Σφίγγει ο κλοιός για τους αρχηγούς.\nREAL NEWS. Όταν τρώνε δεν μιλάνε.\nΕίναι δυνατόν από εκπομπή της Δημόσιας Τηλεόρασης να γλύφουν ομαδικά έναν υπουργό με... τρόπο τόσο απροκάλυπτο και εμετικό?\n"Μπράβο στο κύριο Γερουλάνο. Μπράβο του. Του αξίζουν συγχαρητήρια που βοήθησε οικονομικά το κρατικό θέατρο βορείου Ελλάδος".\nΔράστες, οι Σπύρος Παπαδόπουλος (που έχει αναγάγει το γλύψιμο σε επιστήμη), ο σκηνοθέτης Σταμάτης Χατζάκης και ο -κατά τα άλλα Αντιπασόκος- Σταμάτης Κραουνάκης.\nΚρίμα (για τους δύο τελευταίους)...\nΣιγά κυρία Ντέπυ που δεν το καταλάβαμε:\n"Αληθεύει ότι εκδότης εβδομαδιαίας εφημερίδας είναι... συμβασιούχος και πληρώνετε από τον ραδιοφωνικό σταθμό 9,84? (Αν έλεγα και το όνομα του, θα ήμουν... καρφί!)".\nΓιατί δεν βάζεις και τη φωτογραφία του?...\nΣτη μαμά Μαρίκα. Και με το δίκιο της η -λέμε τώρα- κοπέλα. Ο μπαμπάς Κώστας ξαφνικά θέλει να... πάει στο συνέδριο της Δημοκρατικής Συμμαχίας.\nΗ Ντόρα που δεν ήταν προληπτική, έγινε, προσπαθεί να το αποφύγει.\nΚαι βάζει τα μεγάλα μέσα. Τη μαμά Μαρίκα...\nΤο ΄πε στον ANT-1 o Γιώργος Δελαστίκ (ο καλύτερος ίσως σχολιαστής Διεθνών θεμάτων). "Οι επιλογές του Μουμπάρακ μοιάζουν με τις επιλογές του Σάχη (λίγο πριν καταρρευσει)".\nΟ Δελαστίκ έκανε μια ακόμη καίρια εκτίμηση: Ο Μουμπάρακ παίζει το ύστατο χαρτί του για... να πνίξει στο αίμα την εξέργεση...


Το Πάσχα του καλοκαιριού! - Ο Δεκαπενταύγουστος σε κάθε... - Flashnews.gr\nΤο Πάσχα του καλοκαιριού! - Ο Δεκαπενταύγουστος σε κάθε γωνιά της Ελλάδας\nΗ Κοίμηση της Υπεραγίας Θεοτόκου, της Παναγιάς με τα 500 ονόματα, αποτελεί μία από τις μεγαλύτερες γιορτές της χριστιανοσύνης. Η προετοιμασία των πιστών αρχίζει από την 1η Αυγούστου με τη νηστεία που διαρκεί έως τον Δεκαπενταύγουστο, αποτελώντας για τους Ορθόδοξους χριστιανούς το «Πάσχα του καλοκαιριού».\nΣτις 15 Αυγούστου χιλιάδες πιστών με την ψυχή γεμάτη ελπίδα και κατάνυξη, προστρέχουν στα αμέτρητα προσκυνήματα, όπου λιτανεύονται οι θαυματουργές εικόνες της Παναγίας για να μαρτυρήσουν την πίστη τους στο πρόσωπό της.\nΗ Παναγία, το ιερότερο από τα πρόσωπα της Ορθοδοξίας, δοξάζεται σε κάθε γωνιά της Ελλάδας. Η λατρεία που έχουν οι πιστοί στη «μητέρα» του Θεού και των ανθρώπων αποδεικνύεται από τα πολλά ονόματα: Μεγαλόχαρη, Εκατονταπυλιανή, Φανερωμένη, Κοσμοσωτήρα, Χοζοβιώτισσα, Εικοσιφοίνισσα, Βρεφοκρατούσα, Ελεούσα, Θαλασσινή, Γιάτρισσα, Μυρτιδιώτισσα και πολλά ακόμη.\nΚαι μπορεί το επίκεντρο των εκδηλώσεων να είναι η Παναγία της Τήνου και η Παναγία Σουμελά, όμως, σε κάθε γωνιά της χώρας υπάρχει και μια ξεχωριστή Παναγιά. Ιδού ένα μικρό οδοιπορικό:\nΜε Βασιλικό Διάταγμα του 1836 καθιερώθηκε ο εορτασμός της Παναγίας στην Τήνο να είναι οκταήμερος και να διαρκεί έως τα «εννιάμερα της Θεοτόκου», στις 23 Αυγούστου, όπου μέσα σε ατμόσφαιρα συγκίνησης, κατάνυξης και σεβασμού, ψάλλονται ύμνοι και εγκώμια, μπροστά στον επιτάφιο και την εικόνα.\nΣτην Τήνο παράλληλα με την εορτασμό της Κοιμήσεως της Θεοτόκου, οι Έλληνες τιμούν κι αυτούς που χάθηκαν, όταν οι Ιταλοί τορπίλισαν και βούλιαξαν την «Έλλη» μέσα στο λιμάνι του νησιού ανήμερα της Παναγιάς.\nΤην εικόνα της Παναγίας Σουμελά αγιογράφησε ο Ευαγγελιστής Λουκάς. Μετά τον θάνατό του τη μετέφερε στην Αθήνα ο μαθητής του Ανανίας και τοποθετήθηκε σε περικαλλή ναό της Θεοτόκου. Έτσι αρχικά ονομάστηκε ως Παναγία η Αθηνιώτισσα.\nΕκεί είδαν την εικόνα να σηκώνεται από το προσκυνητάρι, να βγαίνει από το παράθυρο και να πετάει προς τα ουράνια. Συγχρόνως, άκουσαν την Θεοτόκο να λέει: «Πηγαίνω στην Ανατολή. Προπορεύομαι στο όρος Μελά. Ακολουθήστε με...».\nΟι μοναχοί την ακολούθησαν και στο όρος Μελά, στον Πόντο, όπου στάθηκε, κτίστηκε μεγάλος Ναός και Μονή. Έτσι η εικόνα πήρε την ονομασία Σουμελά από τη φράση «στου Μελά».\nΜε την ανταλλαγή, τα ιερά κειμήλια παραχωρήθηκαν και το 1931 τα ξέθαψε και τα έφερε στην Ελλάδα, ο Αμβρόσιος ο Σουμελιώτης. Η εικόνα επανήλθε στην Αθήνα και παρέμεινε στο Μουσείο έως το 1951. Τότε, το Σωματείο «Παναγία Σουμελά» Θεσσαλονίκης πρότεινε το κτίσιμο ναού στις πλαγιές του Βερμίου, στην Καστανιά Βέροιας.\nΗ Παναγία Σουμελά διοργανώνει στην Καστανιά Ημαθίας, την Τετάρτη και την Πέμπτη την 1601η Πανηγυρική Γιορτή του 15 Αυγούστου, η οποία αποτελεί συνέχεια της εθνικο-θρησκευτικής παράδοσης του Ελληνισμού στον Πόντο.\nΧιλιάδες προσκυνητές καθώς και εκπρόσωποι Ομοσπονδιών και Ποντιακών Σωματείων από την Ελλάδα και το εξωτερικό θα συμμετάσχουν στις ιερές ακολουθίες και τις πολιτιστικές εκδηλώσεις.\nΤο πρωί της Πέμπτης 15 Αυγούστου θα γίνει το Πανηγυρικό Αρχιερατικό Συλλείτουργο προεξάρχοντος Του Σεβασμιωτάτου Μητροπολίτη Βεροίας, Ναούσης και Καμπανίας κ.κ. Παντελεήμονος και θα ακολουθήσει η επίσημη λιτάνευση της Αγίας Εικόνας και κατάθεση στεφάνου στην προτομή του Αλέξανδρου Υψηλάντη.\nΤο μεσημέρι θα πραγματοποιηθούν καλλιτεχνικές εκδηλώσεις με τη συμμετοχή Ποντιακών Σωματείων.\nΟ ναός της Παναγίας της Εκατονταπυλιανής βρίσκεται στην Παροικιά, της Πάρου. Για το ναό υπάρχουν δύο ονομασίες: «Καταπολιανή» και «Εκατονταπυλιανή».\nΣύμφωνα με την παράδοση, η Κατοπολιανή έχει ενενήντα εννέα φανερές πόρτες, ενώ η εκατοστή είναι κλειστή και δεν φαίνεται. Η πόρτα αυτή θα φανεί και θα ανοίξει, όταν οι Έλληνες πάρουν την Πόλη.\nΠολλές παραδόσεις αναφέρονται στην ίδρυση της Εκατονταπυλιανής. Η πρώτη πληροφορεί ότι, όταν η Αγία Ελένη μητέρα πήγαινε στην Παλαιστίνη για να βρει τον Τίμιο Σταυρό, έφτασε στην Πάρο και προσευχήθηκε σε ένα μικρό ναό που βρίσκονταν στη θέση της Εκατονταπυλιανής.\nΗ προσευχή της εισακούστηκε. Βρήκε τον Τίμιο Σταυρό και, πραγματοποιώντας το τάμα της, ανήγειρε τον μεγαλόπρεπο ναό της Εκατονταπυλιανής.\nΜία δεύτερη παράδοση αναφέρει ότι το τάμα της Αγίας Ελένης ολοκλήρωσε ο γιος της Άγιος Κωνσταντίνος, αυτοκράτορας του Βυζαντίου, καθώς η ίδια δεν πρόλαβε.\nΗ Χοζοβιώτισσα της Αμοργού\nΣτην Αμοργό, πάνω σε έναν γκρεμό 300 μέτρων δεσπόζει το ιστορικό μοναστήρι της Παναγίας Χοζοβιώτισσας που τιμάται στις 15 Αυγούστου.\nΚτίστηκε το 1088 μ.Χ. από το βυζαντινό αυτοκράτορα Αλέξιο Α' Κομνηνό σύμφωνα με επιγραφή της Ι. Μονής.\nΓια τον τρόπο άφιξης της εικόνας στην Αμοργό υπάρχουν δύο παραδόσεις: Η πρώτη λέει ότι η εικόνα βρέθηκε μέσα σε μια βάρκα εκεί ακριβώς που είναι κτισμένο το σημερινό μοναστήρι. Λέγεται ότι την εικόνα τοποθέτησε μια ευσεβής κυρία μέσα σε βάρκα από την πόλη Χόζοβα της Παλαιστίνης και την άφησε να ταξιδέψει μόνη της στην θάλασσα, για να γλιτώσει από τα χέρια των εικονομάχων.\nΗ δεύτερη εκδοχή λέει ότι τη θαυματουργική εικόνα έφεραν στην Αμοργό μοναχοί από το μοναστήρι του Χοτζεβά της Παλαιστίνης, που βρίσκεται κοντά στην Ιεριχώ, οι οποίοι έφυγαν λόγω των διωγμών από τους εικονομάχους.\nΠερνώντας από την Κύπρο οι μοναχοί έπεσαν πάνω σε ληστές που βεβήλωσαν, έσχισαν στα δύο και έριξαν στη θάλασσα την εικόνα. Τα δύο τεμάχια ήρθαν με θαυματουργικό τρόπο κάτω από το βράχο της Αμοργού κι ενώθηκαν μόνα τους χωρίς να διακρίνεται τίποτε.\nΆλλοι λένε ότι συγκολλήθηκαν από τους μοναχούς που συνέχισαν το ταξίδι τους, έφτασαν στην Αμοργό και έκτισαν το μοναστήρι στον τόπο που τους υπέδειξε η Παναγία. Μάρτυρας για τον τόπο αυτό ήταν η σμίλη, που για αιώνες βρισκόταν σφηνωμένη στο βράχο και έπεσε το 1952.\nΣτη νότια Κεφαλονιά, κοντά στο χωριό Μαρκόπουλο, βρίσκεται ο ναός της Κοιμήσεως. Εκεί από τη γιορτή της Μεταμορφώσεως του Σωτήρα (6 Αυγούστου) εμφανίζονται μέσα και έξω από τον ναό μικρά φίδια. Είναι τα λεγόμενα «φίδια της Παναγίας».\nΣτη θέση αυτή, λέει η παράδοση, υπήρχε ένα παλιό μοναστήρι της Παναγιάς, μεγάλο και πλούσιο. Όταν το μοναστήρι δέχτηκε επίθεση από πειρατές οι καλόγριες για να μην πέσουν στα χέρια τους παρακάλεσαν την Παναγία να τις κάνει πουλιά, ή φίδια.\nΈτσι, σαν φίδια, ιερά πλέον, γυρίζουν κάθε χρόνο στις αρχές του Αυγούστου και όσο περνούν οι μέρες πληθαίνουν. Την παραμονή της Κοιμήσεως «πλημμυρίζουν» τον ναό.\nΣύμφωνα με την παράδοση αν κάποια χρονιά τα φίδια δεν παρουσιασθούν, είναι κακό σημάδι. Αυτό συνέβη το 1940 και το 1953, όταν το νησί δοκιμάστηκε από τους σεισμούς.\nΣτην ενδοχώρα της Λέσβου, στην Αγιάσο, ο Δεκαπενταύγουστος αποτελεί μία ξεχωριστή εμπειρία για όλους. Η ομώνυμη εικόνα είναι έργο του ευαγγελιστή Λουκά, πλασμένη με κερί και μαστίχα.\nΠολλοί από τους προσκυνητές, με αφετηρία την πόλη της Μυτιλήνης, περπατούν 25 χιλιόμετρα για να φθάσουν στον αυλόγυρο της εκκλησίας, όπου διανυκτερεύουν. Την ημέρα της γιορτής της Παναγίας, ύστερα από τη Λειτουργία, γίνεται η περιφορά της εικόνας γύρω από το ναό, ενώ οι εορταστικές εκδηλώσεις φθάνουν στο αποκορύφωμά τους με τις μουσικές και χορευτικές εκδηλώσεις στην πλατεία του χωριού.\nΔιαφορετικός είναι ο εορτασμός στην Όλυμπο της Καρπάθου. Οι Λειτουργίες είναι βαθιά συνδεδεμένες με το πένθος που χαρακτηρίζει τη μέρα του Δεκαπενταύγουστου και το αποκορύφωμα του παραδοσιακού εορτασμού είναι ο χορός που γίνεται στη μικρή πλατεία, μπρος στην εκκλησιά της Παναγίας, με τους οργανοπαίκτες να παίζουν τον Κάτω Χορό.\nΣτο νησί της Αποκάλυψης, την Πάτμο, οι μοναχοί τηρούν το έθιμο του επιταφίου της Παναγίας, έθιμο με βυζαντινές καταβολές. Ο χρυσοποίκιλτος επιτάφιος της Παναγίας περιφέρεται στα σοκάκια του νησιού σε μεγαλοπρεπή πομπή, ενώ οι καμπάνες του μοναστηριού και των άλλων εκκλησιών ηχούν ασταμάτητα.\nαναδημοσίευση παλαιότερου άρθρου in.gr\nΔευτέρα, 15 Αυγούστου 2016, 07:14\nΚαταδίωξη για διακινητή μεταναστών στην Εθνική...\nΚαμίνης: Η κυβέρνηση παραδίδει την Αθήνα σε θλιβερές...\nΑλεξανδρούπολη: Αμαξοστοιχία παρέσυρε και σκότωσε δύο...\nΣυγκινητικό αντίο στον Σταύρο Τσακυράκη από τους ανθρώπους...


Αντετοκούνμπο: Τρομερή στιγμή στο Κλίβελαντ! Γιάννης κι ομογενείς τραγούδησαν τον εθνικό ύμνο [vid]\nNewsIT Αθλητικα Μπασκετ Αντετοκουνμπο: Τρομερη στιγμη στο Κλιβελαντ! Γιαννης κι ομογενεις τραγουδησαν τον εθνικο υμνο [vid]\nΟ Αντετοκούνμπο βγήκε εκ νέου στο παρκέ και δεν πίστευε στα μάτια του. Είδε δεκάδες ανθρώπους να τον αποθεώνουν, με τον διεθνή Έλληνα φόργουορντ να λέει: “Δεν υπάρχει περίπτωση να είστε όλοι Έλληνες”!\nΟι ομογενείς φρόντισαν να του δώσουν την καλύτερη απάντηση. Όλοι μαζί άρχισαν να τραγουδούν τον εθνικό ύμνο, με τον Αντετοκούνμπο να τραγουδάει μαζί τους. Ο “Greek Freak” τράβηξε, μάλιστα, βίντεο, ζητώντας στον κόσμο να φωνάξει μαζί του “Ζήτω η Ελλάδα”.\nNBAΑΝΤΕΤΟΚΟΥΜΠΟΑΝΤΕΤΟΚΟΥΝΜΠΟΓΙΑΝΝΗΣ ΑΝΤΕΤΟΚΟΥΝΜΠΟΕΘΝΙΚΟΣ ΥΜΝΟΣΜΠΑΣΚΕΤ


Απεβίωσε η Γιαουνζέμε | Onsports.gr\nhome ΣπορΆλλα ΣπορΑπεβίωσε η Γιαουνζέμε Κοινοποιήστε\nΑπεβίωσε η Γιαουνζέμε\tΣυντάκτης: Έφη Χρυσανθοπούλου Δημοσίευση: Τετάρτη, 16 Φεβρουαρίου 2011 18.18\nΗ πρώτη γυναίκα Ολυμπιονίκης της Λετονίας άφησε την τελευταία της πνοή σε ηλικία 78 ετών.\tΈφυγε από τη ζωή η Ινέσε Γιαουνζέμε, η πρώτη Λετονή Ολυμπιονίκης, σε ηλικία 78 ετών.\nΗ Ινέσε Γιαουνζέμε είχε κατακτήσει το χρυσό μετάλλιο στον ακοντισμό, στους Ολυμπιακούς Αγώνες του 1956, που έγιναν στη Μελβούρνη, με βολή στα 53.86 μ., ενώ την ίδια χρονιά είχε λάβει την Τρίτη θέση στο πρωτάθλημα της Σοβιετικής Ένωσης. Επίσης, σημείωσε την κορυφαία ατομική επίδοσή της το 1960 στην πόλη Τάρτου της Εσθονίας με 55.73μ. Σπούδασε ιατρική και ειδικεύτηκε στην τραυματολογία και στην πλαστική χειρουργική.\nΤο 1999 έγινε πρόεδρος της Λετονικής Ολυμπιακής Επιτροπής, ενώ της είχαν απονεμηθεί πολλές τιμητικές διακρίσεις από το χώρο του αθλητισμού, αλλά και της ιατρικής. Είχε βραβευτεί και από τον Πρόεδρο της Λετονίας, Βάλντις Ζάτλερς.\tΚατηγορία: Άλλα Σπορ


bioderma-photoderm-max-face-aquafluid-spf50-40ml-promosensibio-h2o-100ml - Ypharmacy\nBIODERMA PHOTODERM MAX FACE AQUAFLUID SPF50 40ML (PROMO+SENSIBIO H2...\nΚωδικός 0000000907026 Διαθέσιμο\nBIODERMA PHOTODERM MAX FACE AQUAFLUID SPF50\nΠολύ υψηλή αντηλιακή προστασία με φινίρισμα στεγνής αφής, ιδανική για όλους τους τύπους δέρματος ακόμα και για μικτό προς λιπαρό δέρμα. Μη-λιπαρή σύνθεση. Ένα μοναδικό τεχνολογικό επίτευγμα το οποίο συνδυάζει την υψηλή ρευστότητα με φινίρισμα στεγνής αφής και την πολύ υψηλή προστασία. Ο μοναδικό συνδυασμός των δερματολογικών φίλτρων UVA/UVB και της πατέντας Cellular Bioprotection® παρέχει την μέγιστη προστασία ενάντια στις επιβλαβείς δράσεις των ακτινοβολιών UV, καθώς και αυθεντική εσωτερική βιολογική προστασία. Η πατέντα Cellular Bioprotection® ενεργοποιεί τις φυσικές άμυνες του δέρματος, προταστεύει τα κύτταρα και καταπολεμά την πρόωρη γήρανση του δέρματος.\nΣυνδυασμός συστατικών πούδρας που δημιουργεί ματ αποτέλεσμα.\nΧωρίς άρωμα. Χωρίς parabens. Αδιάβροχο. Υποαλλεργικό. Μη-φαγεσωρογόνο. Φωτοσταθερό.\n+ Δώρο BIODERMA SENSIBIO H2O SOLUTION MICELLAIRE\nΈνα διάλυμα καθαρισμού κατάλληλο για ντεμακιγιάζ που σέβεται την ευαισθησία της επιδερμίδας. Ευαίσθητο προς δυσανεκτικό δέρμα. Το Sensibio H2O είναι το 1ο και μοναδικό δερματολογικό μικυλλιακό νερό απόλυτα συμβατό με το δέρμα: οι εστέρες λιπαρών οξέων του, τα συστατικά στοιχεία των μικκυλίων, είναι παρόμοια με τα φωσφολιπίδια των κυττάρων του δέρματος και βοηθούν στην φυσική ανοικοδόμηση του υδρολιπιδικού φιλμ της επιδερμίδας.\nΣύνθεση χωρίς άρωμα. Χωρίς αλκοόλ. Χωρίς paraben. Υποαλλεργικό.\nΔιάφορες στιγμές μέσα στην μέρα - Κατά την διάρκεια περιόδου έκθεσης στον ήλιο.\nΕφαρμόστε ομοιόμορφα και σε επαρκή ποσότητα πριν την έκθεση στον ήλιο (μειώνοντας την ποσότητα που χρησιμοποιείτε μειώνετε και το επίπεδο της φωτοπροστασίας).\nΕφαρμόστε συχνά, πριν και μετά την κολύμβηση και τις αθλητικές δραστηριότητες.\nΜην εκθέτετε βρέφη ή μικρά παιδιά στον ήλιο. Η παρατεταμένη έκθεση στον ήλιο είναι επιβλαβής για την υγεία σας.


Αφού μάρτυρες ότι μια σφαίρα των supermodels λυγίζει κάτω Αγάπη ετήσιο ημερολόγιο επεισοδίων του περιοδικού νωρίτερα αυτό το μήνα, η παράδοση των διακοπών δεν δείχνει κανένα σημάδι απόψυξης. Υπόθεση: Η Alessandra Ambrosio έρχεται σε επαφή με τους λάτρεις του σεξ στους δρόμους ενώ οδηγεί μοτοσικλέτα μόνο σε σουτιέν, ζεστό παντελόνι και μπότες δερμάτινων ειδών για την 21η ημέρα.\nΗ ατμόσφαιρα ξεκινάει με την Ambrosio να καλύπτεται πλήρως, να φοράει ένα δερμάτινο μπουφάν και ένα καπέλο ποδοσφαίρου, αλλά σύντομα φλοιίζει σχεδόν κάθε είδος ρουχισμού καθώς αρχίζει να νιώσει τη θερμότητα σε μια αυτοκινητόδρομο ερήμου.\nΤο περιοδικό LOVE / Youtube\nΤώρα, χωρίς περιορισμούς, η μητέρα των δύο, δείχνει τις φανταστικές κινήσεις της που μοιάζουν με την έμπνευσή μου από το βίντεο “Bound 2” του Kanye West. Κατεύθυνση της μοτοσικλέτας με τα πόδια της στις ράβδους χειρισμού, πριν από την πλήρη στάση επάνω στο κάθισμα καθώς συνεχίζει να ταξιδεύει στο δρόμο.\nRock-a-Fella / Def Jam\nΠρος το τέλος της εκδρομής της, ο Ambrosio διαφεύγει στενά από μια ομάδα δεινοσαύρων που αναπνέουν από τη φωτιά, αλλά με τη βοήθεια του κράνους της Wonder Woman βρίσκει παρηγοριά σε έναν τροπικό παράδεισο.\n�� Ημέρα 21 του #LOVEADVENT βλέπει μια μοτοσικλέτα, δεινόσαυρο και το πανέμορφο @ alessandraambrosio.���� “Η LOVE Advent έχει γίνει μια μεγάλη παράδοση διακοπών. Η ομάδα έρχεται με διασκεδαστικές και δημιουργικές ιδέες κάθε χρόνο και έχω την πιο εκπληκτική στιγμή γυρίσματα από τότε μπορούμε να δημιουργήσουμε μια αξέχαστη διασκεδαστική τέχνη. ” Συνδέστε βιολογικά με πλήρη ταινία. @coach @ alainmikliparis Διευθυντής @douginglish Επιμελητής μόδας Martina Nilsson Make-up @dianedasilvamakeup Μαλλιά @dennisgots Χύτευση @bitton και @twodadstwokids\nΜία θέση που μοιράστηκε το LOVE MAGAZINE (@thelovemagazine) στις 21 Δεκεμβρίου 2017 στις 12:59 π.μ. PST\n“Η αγάπη Advent έχει γίνει μια μεγάλη παράδοση διακοπών. Η ομάδα έρχεται με διασκεδαστικές και δημιουργικές ιδέες κάθε χρόνο και έχω τον πιο εκπληκτικό χρόνο να γυρίσω από τότε που φτάνουμε για να δημιουργήσουμε τη διασκέδαση της αξιομνημόνευτης τέχνης », είπε για την καμέα της.\nΠαρακολουθήστε το Ambrosio μεταμορφώνοντας σε ένα σέξι γκόμενα ποδηλάτης στο παραπάνω βίντεο.


Αναστασιάδης: Η μη λύση δεν είναι λύση, συνεχίζουμε τον αγώνα | δημοκρατία\nΑναστασιάδης: Η μη λύση δεν είναι λύση, συνεχίζουμε τον αγώνα\n23|11|2016 | 18:50\nΜε διακαναλική συνέντευξη-διάγγελμα για τα όσα έγιναν στο Μοντ Πελεράν ενημέρωσε ο Πρόεδρος της Κυπριακής Δημοκρατίας, Νίκος Αναστασιάδης τον κυπριακό λαό.\nΗ Λευκωσία αξιολογεί τα αποτελέσματα των δυο φάσεων του Μοντ Πελεράν και δρομολογεί διάφορες κινήσεις σε διπλωματικό επίπεδο με στόχο να διατηρηθεί ανοικτό παράθυρο επανέναρξης των συνομιλιών. Αυτή είναι η βασική παράμετρος που χαρακτηρίζει την προσέγγιση της κυβέρνησης, μετά το ναυάγιο της Ελβετίας.\nΟι θέσεις του ΠτΔ\nΘα ευχόμουν η συνάντηση θα ήταν για να ανακοινώσω την πρόοδο. Λυπούμαι που αντί τούτου υποχρεούμαι να καταγράψω τα γεγονότα που μας οδήγησαν σε αποτυχία. Δεν θέλω να μπω στη λογική επίρριψης ευθυνών. Δεν θα αφήσω αναπάντητους τους ισχυρισμους ότι οι ευθύνες βαραίνουν την πλευρά μας.\nΗ μετάβαση στο εξωτερικό έγινε μετά από επιθυμία του Τ/κ ηγέτη για να υπάρξει ελεύθερη διαπραγμάτευση.\nΚατά τη διάρκεια των διαπραγματεύσεων και ενόψει των δυσκολιών που προέκυψαν από την Τ/κ πλευρά, δέχτηκα να καθορίσουμε κριτήρια με ελαφρά απόκλιση. Και εξεφρασα ετοιμότητα για καθορισμό του καθεστώτος για τους Τ/κ που θα έμεναν υπό ε/κ διοίκηση και τους ε/κ που θα επέστρεφαν στην Καρπασία.\nΕπετεύχθη συμφωνία για το ποσοστό του τ/κ συνιστώντος κρατιδίου. Για τον αριθμό των προσφύγων έγινε εκτεταμένη συζήτηση που επέτρεψε στους εμπειρογνώμονες των ΗΕ να υπολογίσουν σε 94.000 ως το μέγιστο.\nΣτο δεύτερο στάδιο των συνομιλιών η Τ/κ μετέφερε τις ανησυχίες της για την πρόθεση της Ελλάδας να συμμετάσχει σε μια πολυμερή διάσκεψη. Μετά από τηλεφωνικές παρεμβάσεις αυτές οι ανησυχίες της Ελλάδας ξεπεράστηκαν.\nΗ Τ/κ πλευρά κατ’ αντίθεση με όσα συμφωνήθηκαν πρότεινε ότι οι Ε/κ που θα επέστρεφαν τις 55 χιλιάδες και έφτασε μέχρι τις 65000. Προφανής η πρόθεση διασύνδεση του εδαφικού με την ασφάλεια και τις εγγυήσεις. Απέρριψα ως απαράδεκτη την πρόταση.\nΚατέβαλλα προσπάθειες μέχρι την υστάτη. Η τ/κ πλευρά δεν επέδειξε την απαραίτητη ευελιξία παρά τις προσπάθειές μας.\nΕίμαι και θα παραμείνω έτοιμος να συνεχίσω τον διάλογο από εκεί που διακόπηκε στο Μοντ Πελεράν.\nΘέλω να εκφράσω τις θερμές ευχαριστίες μου στον πρωθυπουργό της Ελλάδας για τη σωστή του στάση και τη στήριξη που μας παρήσχε.


RE/MAX Ελλάς | Διαμέρισμα 123 τμ, Εγλυκάδα (231111025-29)\nΔιαμέρισμα - Πώληση - Πάτρα, Εγλυκάδα\nΔιαμέρισμα 123 τμ, Εγλυκάδα\nΝ. Αχαΐας, Πάτρα, Εγλυκάδα\nΕνοικιάζεται διαμπερές διαμέρισμα 123τμ, στον 1ο όροφο, πολυτελούς πολυκατοικίας. Αποτελείται από 3 ευρύχωρα υ/δ, αυτόνομη κουζίνα, φωτεινό ενιαίο σαλόνι με τραπεζαρία με τζάκι, μεγάλο λουτρό, wc, αποθήκη, μεγάλες βεράντες με θέα θάλασσα. Έχει αυτόνομη θέρμανση και διαθέτει δύο θέσεις στάθμευσης και διαμορφωμένο κήπο με δυνατότητα χρήσης από τους ενοικιαστές. RE/MAX Vision τηλ 2610-622.077 κιν 6974-557.784\nΜεταξύ 490 και 588 σε Εγλυκάδα\nΠρος Πώληση σε Εγλυκάδα\nΠρος Ενοικίαση σε Εγλυκάδα\nΜεταξύ 490 και 588 σε Πάτρα


Ξανά στο σχολείο με δύο ξεχωριστά σνακ! | Πάμε Βόλτα\nΒάζουμε σε ένα μπολ το βούτυρο και τη μαύρη μαλακή ζάχαρη. Καλύπτουμε το μπολ με μεμβράνη και το τοποθετούμε στον φούρνο μικροκυμάτων για 1 λεπτό στα 800 watt, μέχρι να λιώσει το βούτυρο.\nΑφαιρούμε τη μεμβράνη και χτυπάμε με ένα σύρμα χειρός, μέχρι να λιώσει η μαύρη ζάχαρη.\nΠροσθέτουμε το γάλα, το αλάτι, το εκχύλισμα βανίλιας, το αλεύρι, τη μαγειρική σόδα, και ανακατεύουμε με ένα κουτάλι μέχρι να ομογενοποιηθούν τα υλικά και να δημιουργηθεί μια ζύμη.\nΨιλοκόβουμε την κουβερτούρα και την προσθέτουμε στο μπολ. Ανακατεύουμε με τα χέρια μας μέχρι να ενσωματωθεί στη ζύμη.\nΧωρίζουμε τη ζύμη σε 7 ίσα κομμάτια και τα πλάθουμε σε στρογγυλό σχήμα.\nΚόβουμε μια λαδόκολλα σε 7 κομμάτια 12x12 εκ., έτσι ώστε να τοποθετούμε ένα-ένα τα μπισκότα στον φούρνο μικροκυμάτων και να τα αφαιρούμε χωρίς να σπάσουν.\nΤοποθετούμε τα μπαλάκια ζύμης πάνω στα κομμάτια της λαδόκολλας και τα πιέζουμε λίγο με τα χέρια μας, ώστε να πάρουν τη μορφή του μπισκότου πάχους περίπου 1εκ.\nΒάζουμε ένα-ένα τα μπισκότα στον φούρνο μικροκυμάτων και τα ψήνουμε για 1 λεπτό στα 800 watt.\nΑφήνουμε τα μπισκότα, μαζί με τη λαδόκολλα, στην άκρη να κρυώσουν για 10-15 λεπτά.\nΣερβίρουμε προαιρετικά με γάλα.\nΓια το frosting (προαιρετικά):\nΤοποθετούμε τα ειδικά χαρτάκια σε μια φόρμα για muffins με 12 θήκες.\nΚαθαρίζουμε τις μπανάνες και τις βάζουμε σε ένα μπολ. Πιέζουμε με ένα πιρούνι μέχρι να γίνουν πουρές.\nΠροσθέτουμε τα υπόλοιπα υλικά και ανακατεύουμε με ένα σύρμα μέχρι να έχουμε ένα ομοιόμορφο μείγμα.\nΜοιράζουμε το μείγμα στις ειδικές θήκες για muffins καλύπτοντας τα ¾ του ύψους τους.\nΨήνουμε στον φούρνο για 25-30 λεπτά μέχρι να χρυσαφίσουν τα muffins.\nΑφαιρούμε τη φόρμα από τον φούρνο και αφήνουμε τα muffins να κρυώσουν εντελώς.\nΧτυπάμε στον κάδο του μίξερ με το σύρμα στη μεσαία ταχύτητα το τυρί cottage μαζί με το βούτυρο για 1 λεπτό μέχρι να ομογενοποιηθούν μεταξύ τους.\nΠροσθέτουμε τη ζάχαρη άχνη και χτυπάμε για 2 λεπτά μέχρι να διαλυθεί εντελώς η ζάχαρη.\nΠροσθέτουμε το γάλα και ανακατεύουμε για λίγα δευτερόλεπτα ακόμα μέχρι να έχουμε ένα ομοιόμορφο μείγμα.\nΣερβίρουμε πάνω από τα muffins και διακοσμούμε με τα blueberries.


ΤΑ ΡΕΣΤΑ: 1/8/2014 - 1/9/2014\nΗ σονάτα του λυκόφωτος\nΣτην επιστροφή από τις καλοκαιρινές διακοπές, η εντύπωση έγινε έμμονη ιδέα: επιστρέφουμε σε µια ψευδαίσθηση ζωής, σε µια σονάτα θανάτου.\nΚαθόμασταν σαν αλλοπαρμένοι. Η μικρή στρογγυλή κοιλάδα άλλαξε χρώμα καθώς ο ήλιος έδυε. Η ώχρα που την έβαφε απέκτησε τη λάμψη τού χρυσού, και οι διάσπαρτες ελιές γέμισαν το τοπίο µε ασημένιες ανταύγειες. Ο άγριος βράχος των Γερανείων, απέναντι, πήρε το χρώμα τού στιλπνού γρανίτη, δίνοντας στα φυτρωμένα πάνω του ευγενή πεύκα το πραγματικό τους χρώμα: βαθύ πράσινο. Το πραγματικό τους σώμα: νεανικό, φουντωτό, υγιές…\nΈνας ανήσυχος ψίθυρος ξεσηκώθηκε απ’ τα πεύκα τη στιγμή που ο ήλιος έπεσε στον γκρεμό και χάθηκε, βάφοντας τον ορίζοντα µε το αίμα του.Τότε ο ουρανός σκοτείνιασε, φάνηκε το φεγγάρι, και το ραδιόφωνο άρχισε να σκορπά κάτι μελαγχολικούς, ήρεμους, επιμένοντες ήχους πιάνου: η σονάτα του σεληνόφωτος...\nΕίδα τον φίλο µου να δακρύζει, κι εκείνος µε είδε που τον είδα. Ένιωσε άσχημα. Προσπάθησε να απολογηθεί: «Αυτή, πραγματικά, είναι η ζωή αυτοπροσώπως…».\nΗ ζωή αυτοπροσώπως! Ή μήπως το ξεχασμένο πρόσωπό της; Γιατί, μόλις προχθές, πριν να βρεθούμε –λόγω διακοπών– απέναντι σ’ αυτό το ξεχασμένο, φυσικό της πρόσωπο, η ζωή ήταν διαφορετική: θητεία σε μια σύμβαση καταναγκαστική, υποβεβλημένη από ανεξέλεγκτες δυνάμεις. Μια συμφωνία τρόμου, η σονάτα του λυκόφωτος…\nΠροφανώς, ο φίλος µου υπαινίχθηκε την περιστασιακή επιστροφή στη ζωή. Την πραγματική, τη φυσική ζωή. Την ακατάβλητη ανθρώπινη επιθυμία απόδρασης από τη δοσμένη ζωή: να πάψει να λειτουργεί ως υποκείμενο μιας τυραννικής, μιας αφύσικης σύμβασης, να ξαναγεννηθεί ως μέρος τού φυσικού πολιτισμού· να βιώσει – έστω και για λίγο– φυσικά τη ζωή. Να ξαναγίνει στοιχείο τής φύσης.\nΜα τα πράγματα είναι δύσκολα, όλο και πιο δύσκολα για τον σύγχρονο άνθρωπο, αφού, παρ’ όλο που ποτέ δεν έπαψε να είναι ερωτευμένος µε τη φύση, τη φυσική ζωή, όλο και περισσότερο βυθίζεται στη «σύμβαση. Κι όλο και περισσότερο παραμένει ερωτευμένος µε µια φύση απούσα, μιαν απουσία. Και μαθαίνει να αντέχει αυτή την απουσία. Όμως, η απουσία που αντέχεται είναι λησμονιά: «Γίνομαι κατά διαλείμματα άπιστος», μονολογεί ο ερωτευμένος ήρωας του Ρολάν Μπάρτ, «…και αυτό είναι απαραίτητο για την επιβίωσή µου. Γιατί, αν δεν ξεχνούσα, θα πέθαινα»…\nΣτην επιστροφή από τις καλοκαιρινές διακοπές, η εντύπωση έγινε έμμονη ιδέα: επιστρέφουμε σε µια ψευδαίσθηση ζωής, σε µια σονάτα θανάτου. Ζωή υποταγμένη σε µια πανίσχυρη σύµβαση, µια αόρατη μέγγενη της οποίας ο άνθρωπος αποτελεί άβουλο υποκείμενο. Το τραγικό είναι ότι αυτή η σύµβαση, αυτή η ανθρωποπαγίδα, είναι το µέγα δημιούργημα του ίδιου του ανθρώπου, του ανθρώπινου πολιτισμού. Είναι ο ανθρώπινος πολιτισμός αυτοπροσώπως!…\nPosted by Νίκος Τσαγκρής at 12:31 μ.μ. Δεν υπάρχουν σχόλια: Links to this post


Τι απαντούν Φιλιππίδης-Κοντομηνάς για το Ταχυδρομικό Ταμιευτήριο\n11/12/2019 4:14 μμ\n09/01/2014 11:08 πμ\n09/01/2014 3:27 μμ\nΣε ανακοίνωση που αναρτήθηκε στον ιστότοπο του Alpha tv, μέτοχος του οποίου είναι ο κ. Κοντομηνάς, αναφέρονται τα εξής:\n«Δεν υπάρχει ίχνος παρανομίας στις επιχειρηματικές μου δραστηριότητες, σε αντίθεση με τα θηριώδη, μη εξυπηρετούμενα δάνεια γνωστών επιχειρηματιών. Τα δάνεια του Ομίλου DEMCO που έχουν συναφθεί με το Ταχυδρομικό Ταμιευτήριο υπερκαλύπτονται με εγγυήσεις από την προσωπική μου περιουσία. Τίποτα από τα αποδιδόμενα σε εμένα δεν με αγγίζει. Οι εχθροί μας είναι ισχυροί, αλλά η αλήθεια ισχυρότερη και στο τέλος θα λάμψει».\nΜάλιστα, ο συλληφθείς επιχειρηματίας έστειλε το δικό του μήνυμα μέσω email προς τους εργαζομένους του αναφορικά με τη συγκεκριμένη υπόθεση.\nΣυγκεκριμένα, η δημοσιογράφος Νάντια Αλεξίου αναφέρει χαρακτηριστικά σε ανάρτηση της στο facebook: «Με μια επιστολή προς τους εργαζόμενους του, o συλληφθείς επιχειρηματίας Δημήτρης Κοντομηνάς, έδωσε το δικό του μήνυμα. Το email απεστάλη προς τους εργαζόμενους στις 10.50 και σε τρεις παραγράφους, αναφέρεται προς τους εργαζόμενους. Στην ίδια επιστολή αναφέρει σε τρία διαφορετικά σημεία τη φράση “αντλώ δύναμη από εσάς” ενώ κλείνει η επιστολή με “Υπογραφή Κοντομηνά”.\n«Αντλώ δύναμη από εσάς, μόλις ενημερωθούμε για το κατηγορητήριο θα παρουσιάσουμε τα αδιάσειστα στοιχεία μας. Η δικαιοσύνη θα λάμψει».\nΣε άλλο σημείο της ίδιας επιστολής αναφέρει: “Παίρνω δύναμη από εσάς, συνεχίστε να εργάζεστε όπως και πριν. Σας ευχαριστώ όλους, ευχαριστώ που με στηρίζετε. Υπογραφή Κοντομηνάς,” καταλήγει η επιστολή».\nΝωρίτερα, κύκλοι του γνωστού επιχειρηματία και προέδρου της DEMCO, Δημήτρη Κοντομηνά, το όνομα του οποίου είναι μεταξύ των εμπλεκομένων, τονίζουν πως «δεν υπάρχει ίχνος παρανομίας στις δραστηριότητες του προέδρου», και σημειώνουν πως «θα ακολουθηθούν οι νόμιμες διαδικασίες όπου και θα αποδειχθεί ότι δεν έχει καμία σχέση με όλα αυτά». Διαβεβαιώνει δε ότι μόλις λάβει γνώση του κατηγορητηρίου θα υποβάλει αδιάσειστα στοιχεία και όπως αναφέρουν συνεργάτες του «το δάνειο εξυπηρετείται και οι εγγυήσεις που έχουν δοθεί υπερβαίνουν το ύψος του, ενώ έχει ληφθεί σύμφωνα με την τραπεζική πρακτική και νομιμότητα και δεν υπάρχει παρανομία».\nΣύμφωνα με πληροφορίες του crime.gr σε μήνυμά του προς το προσωπικό της DEMCO ο κ. Κοντομηνάς τονίζει: «Οι εχθροί μας είναι ισχυροί αλλά η αλήθεια ισχυρότερη και στο τέλος θα λάμψει».\nΌπως έγινε γνωστό, ο επιχειρηματίας νοσηλευόταν φρουρούμενος εδώ και τρεις ημέρες στο Ιατρικό Κέντρο με λοίμωξη του αναπνευστικού και το ένταλμα αναμένεται να εκτελεστεί μόλις πάρει εξιτήριο.\nΜέχρι αυτή την ώρα έχουν συλληφθεί τρία άτομα. Ο επιχειρηματίας Δημήτρης Κοντομηνάς που νοσηλεύεται φρουρούμενος σε ιδιωτική κλινική και δύο πρώην στελέχη του ΤΤ, ο Μάριος Βαρότσης και ο Χαράλαμπος Γιαγκούδης. Οι “7” για τους οποίος έχει εκδοθεί ένταλμα σύλληψης είναι οι: Άγγελος Φιλιππίδης, Μάριος Βαρότσης, Αναστασία Βάτσικα, Κυριάκος Γριβέας, Δημήτρης Κοντομηνάς και οι κ.κ. Βαρότσης και Γιαγκούδης.\nTagsAlpha tv BlackRock DEMCO email ανακοίνωση δηλώσεις Δημήτρης Κοντομηνάς Δήμος Βερύκιος δημόσιο νοσοκομείο Εντάλματα σύλληψης εντολή εργαζόμενοι Ιατροδικαστής Κόκκινα δάνεια Λαυρεντης Λαυρεντιάδης Νικόλαος Ανδρεάδης νομιμότητα Νοσοκομείο Παρανομία Προσωπικές εγγυήσεις Ταχυδρομικό Ταμιευτήριο Τραπεζική πρακτική Φιλιππίδης Φρουρούμενος\nΧημικά σε σχολείο στην Αρτα – Στο νοσοκομείο τρεις καθηγήτριες


Μάθετε πώς θα ενισχύσετε τη γονιμότητά σας με ασκήσεις yoga - Mothersblog.gr\nΜάθετε πώς θα ενισχύσετε τη γονιμότητά σας με ασκήσεις yoga\n16 Νοε 2015\tWELL-BEING\nΟι θέσεις Yoga είναι ιδανικές για τις γυναίκες που σκέφτονται να κάνουν παιδί ή έχουν δυσκολία στο να συλλάβουν, γιατί εστιάζουν στην μείωση του άγχους, την βελτίωση της κυκλοφορίας και την αύξηση της ευλυγισίας, ιδιαίτερα στην περιοχή της πυέλου.\nΌλα τα παραπάνω ενισχύουν την γονιμότητα και βοηθούν σε μια καλή εγκυμοσύνη και έναν τοκετό χωρίς προβλήματα.\nΗ Καλλιόπη Πετροπούλου, πιστοποιημένη δασκάλα Yoga και ιδιοκτήτρια του SANMELI YOGA CENTER μας προτείνει μια σειρά από ασκήσεις που βοηθούν στο μυαλό και το σώμα. (Πάντα συμβουλευόμαστε τον γιατρό μας πριν ξεκινήσουμε οποιαδήποτε άσκηση.)\nΜε τις συγκεκριμένες ασκήσεις μπορούμε να :\n• μειώσουμε το στρες,\n• ηρεμήσουμε το νευρικό μας σύστημα\n• ισορροπήσουμε την ενέργειά μας\n• ενεργοποιήσουμε τους μυς που περιβάλλουν τα αναπαραγωγικά όργανα\n• δώσουμε ευλυγισία στην πύελο και τους μηρούς\n• βελτιώσουμε την κυκλοφορία\n• κάνουμε εσωτερικό μασάζ κατευθύνοντας την ενέργεια στα αναπαραγωγικά μας όργανα\nΣτηριζόμαστε στις παλάμες και στα γόνατα. Φροντίζουμε οι ώμοι μας να είναι πάνω από τους καρπούς και οι μηροί πάνω από τα γόνατα. Καθώς εισπνέουμε στρογγυλεύουμε την σπονδυλική μας στήλη προς τα πάνω όπως η γάτα, ενώ κρατάμε σταθερούς τους ώμους και τα γόνατα. Στην εκπνοή αλλάζουμε το σχήμα της σπονδυλικής στήλης στρογγυλεύοντας την ράχη, πιέζοντας την λεκάνη μπροστά και ενεργοποιώντας τους κοιλιακούς μυς.\nΞαπλώνουμε σε πρηνή θέση με τα πόδια ανοιχτά στο άνοιγμα των ισχίων και ακουμπάμε τις παλάμες δίπλα στο στήθος κάτω από τους ώμους. Φέρνουμε τους αγκώνες δίπλα στα πλευρά και στην εισπνοή πιέζουμε τις παλάμες στο έδαφος, ανεβάζουμε τον κορμό και τραβάμε τις ωμοπλάτες πίσω. Ενεργοποιούμε ραχιαίους και κοιλιακούς μυς. Παραμένουμε στην θέση για μερικές αναπνοές. Ήρεμα χαμηλώνουμε τον κορμό για να βγούμε από την θέση και επαναλαμβάνουμε μερικές φορές.\nΑπό όρθια θέση με τα πέλματα πιο ανοιχτά από την λεκάνη χαμηλώνουμε με εκπνοή την λεκάνη σε ένα βαθύ squat. Τοποθετούμε τις παλάμες ενωμένες μπροστά από το στήθος και φέρνουμε τους αγκώνες παράλληλους με το έδαφος. Πιέζουμε τους αγκώνες στο εσωτερικό των μηρών για να δημιουργήσουμε χώρο και μακραίνουμε τον κορμό προσπαθώντας να ισιώσουμε την σπονδυλική στήλη. Μένουμε στην θέση για μερικές ήρεμες αναπνοές.\nSUPTA BADDHA KONASANA (ΥΠΤΙΑ ΠΕΤΑΛΟΥΔΑ)\nΞαπλώνουμε σε ύπτια θέση, λυγίζουμε τα γόνατα και ενώνουμε τα πέλματα σε πεταλούδα. Αφήνουμε τα χέρια να ανοίξουν πίσω και χαλαρώνουμε τους ώμους. Διατηρούμε την θέση τουλάχιστον για τρία λεπτά αναπνέοντας ήρεμα και φέρνοντας την προσοχή και την ενέργειά μας στην πυελική περιοχή.\nΌταν βρισκόμαστε σε κατάσταση άγχους, που συχνά συνδέεται με την υπογονιμότητα, το σώμα μας παράγει υψηλά επίπεδα κορτιζόλης η οποία δρα αρνητικά στην υγεία μας και ιδιαίτερα στο κομμάτι της γονιμότητας. Για αυτό τον λόγο ενδείκνυται ήπια άσκηση, ισορροπημένη διατροφή και θετική σκέψη!!


Walt Whitman, Frankenstein, Dracula και the Afterlife - Αλλα | Ιούλιος 2021\nWalt Whitman, Frankenstein, Dracula και the Afterlife\nΤο μικρότερο βλαστάρι δείχνει ότι δεν υπάρχει κανένας θάνατος,\nΚαι αν υπήρχε ποτέ, οδήγησε προς τα εμπρός τη ζωή, και δεν περιμένει στο τέλος να το συλλάβει,\nΚαι έπαψε τη στιγμή που εμφανίστηκε η ζωή.\nΌλα πηγαίνουν προς τα εμπρός και προς τα έξω, τίποτα δεν καταρρέει,\nΚαι το να πεθάνεις είναι διαφορετικό από αυτό που υποτίθεται ο καθένας και πιο τυχερός.\n[«Τραγούδι του εαυτού μου», ενότητα 6]\nΟ Walt Whitman έγραφε πάντα με μεγάλη εξουσία, ακόμη και με ανυπομονησία, για το θάνατο. «Ευφυής και ιερός», το αποκαλεί στο «When Lilacs Last in the Dooryard Bloom’d», τη μεγάλη του κομψότητα για τον Πρόεδρο Λίνκολν. Στο «Out of the Cradle Endlessly Rocking» φαντάζεται τη θάλασσα να ψιθυρίζει τη «χαμηλή και νόστιμη λέξη» σε αυτόν: «Θάνατος, θάνατος, θάνατος, θάνατος, θάνατος». Και στο παραπάνω απόσπασμα μας πειράζει με μια μεταθανάτια ζωή πιο φυσικό και πιο μυστηριώδες από οτιδήποτε ακόμα έχει συλληφθεί.\nΑλλά για όλες τις προφητείες του, πώς θα μπορούσε - πώς θα μπορούσε κάποιος - να είχε προβλέψει την περίεργη ζωή του μετά τη ζωή του; Ποιος ήξερε ότι ο Walt Whitman θα γινόταν μια μέρα Dracula και θα χάσει λίγο το τέρας του Frankenstein;\nΜελετώ αυτά τα πράγματα αφού διάβασα την πρόσφατη Cynthia Haven Βιβλίο Haven επί ' Φρανκενστάιν και ο εγκέφαλος του Walt Whitman. ' Σε αυτό, υποστηρίζει έξυπνα ότι - «αν και δεν μπορεί να αποδειχθεί με βεβαιότητα» - ένα πραγματικό περιστατικό ενέπνευσε τη σκηνή το 1931 Φρανκενστάιν ταινία στην οποία ένας βοηθός εργαστηρίου ρίχνει ένα μυαλό εγκεφάλου. Αυτό το περιστατικό αφορούσε τον εγκέφαλο του μεγαλύτερου ποιητή της Αμερικής, ο οποίος είχε δωρίσει τα λείψανα του στην «επιστήμη» της φαινολογίας:\nΒλέπετε, ο εγκέφαλος μετά τον θάνατο του Walt Whitman τοποθετήθηκε σε ένα είδος βάζου μαρμελάδας, και κάποιος το έριξε, και γκρεμίστηκε. Ο εγκέφαλος, όχι το βάζο… ή μάλλον, πιθανώς και τα δύο. Ή ούτε. Στην πραγματικότητα, δεν είναι βέβαιο ότι ο εγκέφαλος το έφτιαξε ποτέ σε βάζο ή πέφτει ενώ ήταν σε ένα είδος σάκου από καουτσούκ.\nΈνα πράγμα είναι ξεκάθαρο, σύμφωνα με την ιστορική της πηγή: «Οι δίσκοι δηλώνουν με βεβαιότητα ότι ο εγκέφαλος κατά λάθος έσπασε σε κομμάτια κατά τη διάρκεια της διαδικασίας τουρσί.» Λοιπόν, ο Whitman μας προειδοποίησε στις τελικές γραμμές του «Τραγούδι του εαυτού μου»: «Αν με θέλεις πάλι ψάξε με με κάτω από τις μπότες σου».\nΒεβαίως, αυτό το ανέκδοτο τον καθιστά μόνο μια υποτονική υποσημείωση για τον θρύλο του Φρανκενστάιν. Σε τελική ανάλυση, οι εγκέφαλοι που πέφτουν δεν καταφέρνουν να μπει στο κρανίο του τέρατος. Αλλά η σύνδεση γίνεται τρομακτική υπό το φως του ισχυρότερου ισχυρισμού του ότι είναι Δράκουλα. Ο Dennis R. Perry διερεύνησε αυτό το θέμα σε βάθος το 1986 Τριμηνιαία αναθεώρηση της Βιρτζίνια άρθρο , σημειώνοντας τις «εντυπωσιακές» φυσικές ομοιότητες μεταξύ του Whitman και του βαμπίρ του μυθιστορήματος του Bram Stoker: «Και οι δύο έχουν μακριά άσπρα μαλλιά, ένα βαρύ μουστάκι… και ένα ρουλεμάν λεονίνης». Ο Perry βρίσκει έναν εξίσου εντυπωσιακό παράλληλο μεταξύ μιας εικόνας από το 'Song of Myself' και μιας εικόνας από Δράκουλα , και οι δύο με ένα στόμα πιεσμένο ερωτικά στο στήθος ενός άνδρα. (Σε μία μόνο περίπτωση, η σκηνή περιλαμβάνει αίμα.) Έπειτα, υπάρχει ο «ρυθμός, ο παραλληλισμός και η ισορροπία» της ομιλίας του Δράκουλα, τον οποίο ο Πέρυ υποστηρίζει ότι είναι αναγνωρίσιμος ως Whitmanian.\nΑποδεικνύεται ότι ο Στόκερ μπορεί να είχε λίγη συντριβή στον Γουίτμαν, αν και αν αυτό ξεπέρασε τη λογοτεχνική λατρεία ήρωας είναι εικασία. Στο κολέγιο έγραψε γράμματα Whitman στα οποία περιγράφει ότι «αισθάνθηκε [την] καρδιά μου να πηδάει πέρα από τον Ατλαντικό και η ψυχή μου πρήζεται στις λέξεις ή μάλλον στις σκέψεις» των ποιημάτων. Αναφέρθηκε στον Γουίτμαν ως «Δάσκαλος» και έκανε λίγες εύνοιες εκ μέρους του ποιητή, ακόμη και μεριμνώντας για την ανάγλυφη προτομή του. Ταξίδεψε για να γνωρίσει τον ήρωά του αρκετές φορές κατά τη διάρκεια της ζωής του και άρχισε να εργάζεται Δράκουλα τρία χρόνια μετά την τελευταία τους συνάντηση (δύο πριν από το θάνατο του Whitman).\nΦυσικά, όλα αυτά είναι αποδεικτικά στοιχεία. Αλλά μόλις αρχίσετε να διαβάζετε το Whitman στο Dracula, γίνεται δύσκολο να μην διαβάσετε το Dracula πίσω στο Whitman. Ίσως χρειάστηκε μια φαντασία τόσο παράξενη όσο η Stoker's για να τη δει, αλλά ο Good Gray Poet του Μπρούκλιν έχει μια αξιοσημείωτη βαμπίρ σειρά. Δεν είναι μόνο η γοητεία του με το θάνατο, τα φέρετρα και τον τάφο. είναι η εμμονή του αργός μετά το θάνατο, με μετακίνηση αόρατο μεταξύ των ζωντανών:\nΠιο κοντά σας πλησιάζω.\nΤι σκέφτηκες για μένα, είχα τόσο πολύ από εσένα - έβαλα τα μαγαζιά μου εκ των προτέρων.\nΣκέφτηκα πολύ καιρό για σένα πριν γεννηθείς.\nΠοιος έπρεπε να ξέρει τι πρέπει να έρθει σπίτι μου;\nΠοιος ξέρει, αλλά το απολαμβάνω;\nΠοιος ξέρει, αλλά είμαι τόσο καλός όσο σε κοιτάζω τώρα, γιατί δεν μπορείς να με δεις;\n['Διασχίζοντας το πλοίο Μπρούκλιν']\nΉ να παραμείνει μετά το βράδυ, να κινείται αόρατο ανάμεσα στον ύπνο:\nΠεριπλανώμαι όλη τη νύχτα στο όραμά μου,\nΠερνώντας με ελαφριά πόδια, γρήγορα και αθόρυβα πατώντας και σταματώντας,\nΚάμψη με ανοιχτά μάτια πάνω από τα κλειστά μάτια των κοιμισμένων,\nΠεριπλανώμενος και μπερδεμένος, έχασε τον εαυτό μου, άσχημα, αντιφατικός,\nΠαύση, ατενίζοντας, κάμψη και διακοπή.\nΣτο 'Song of Myself', δίνει εντολή στο κοινό του:\nΞετυλίξτε! δεν είσαι ένοχος για μένα, ούτε μπαγιάτικο ούτε πεταμένο,\nΒλέπω μέσα από το φαρδύ ντύσιμο και το gingham εάν ή όχι,\nΚαι είμαι τριγύρω, επίμονη, επιδέξια, ακούραστη, και δεν μπορεί να απομακρυνθεί.\nΘέλει να τον φανταστείς ως πνεύμα φύλακα, αλλά το ίδιο συχνά ακούγεται σαν κάτι με τα δόντια του βυθισμένα στο λαιμό σου.\nΣυνεπώς, η παράξενη κοσμική καριέρα του Walt Whitman συνεχίζεται. Είναι μεγάλος, περιέχει πλήθη, και αυτά τα πλήθη αποδεικνύονται ότι περιέχουν τέρατα. Θα είχε απορρίψει τους θανάτους ρόλους του σε ταινίες τρόμου, την τυχαία επιρροή του Αληθινό αίμα και το Λυκόφως βιβλία; Όχι, θα τους άρεσε. (Ποιος ξέρει, μπορεί να τους απολαμβάνει ακόμη.) Ο άνθρωπος που ισχυρίστηκε ότι τους φρόντιζαν οι δεινόσαυροι πριν από τη γέννησή του («Τραγούδι του εαυτού μου», ενότητα 44). ο οποίος κήρυξε τον εαυτό του ίσο με τον Ιεχωβά και τον Αλλάχ και όλους τους άλλους θεούς (ενότητα 41) · που πίστευε βαθύτερα ότι ήταν αυτό που ο Carl Sagan ονόμασε «αστέρι», το σώμα του με ένα κομμάτι με το σύμπαν και τα πάντα σε αυτό - αυτός ο άνθρωπος, ο οποίος περίμενε τα πάντα από το θάνατο, και τίποτα εκτός από το απροσδόκητο, δύσκολα θα είχε κτυπήσει βλεφαρίδες όταν μετατρέπονται σε Δράκουλα.\nγιατί τα λεμόνια πηδούν από γκρεμούς\nη πρώτη κινηματογραφική ταινία ήταν


ΑΝΑΚΥΚΛΩΣΗ ...στον ΒΑΡΝΑΒΑ και το ΔΗΜΟ ΜΑΡΑΘΩΝΑ: ΜΕ ΠΑΘΟΣ & ΑΦΟΣΙΩΣΗ «Η ΑΝΑΚΥΚΛΩΣΗ» ΣΤΟΝ ΔΗΜΟ ΠΑΙΑΝΙΑΣ\nΑπό τον Βαρνάβα παραβρέθηκαν οι κ.κ, Κόλλιας Γ. Ρώσσης Χρισφ., Αλέξανδρος Προκοπάκης και ο Αποστολόπουλος Μ. ( Ο Πρόεδρος της Κοινότητας, αν και επιθυμούσε ναναι μαζί μας, απουσίασε, λόγο υποχρέωσης να παρουσιαστεί σε δικαστήριο).\nΑντ/ρχος Περιβάλλοντος κ. Κωτσαρά\nΥπεύθυνη ανακύκλωσης εθελόντρια κα Γιούλη Χαμηλάκη & Διευθύντρια Γραφείου Δημάρχου\nΜιχάλης 28 February 2008 at 10:46\nΝα μάθουμε από τις εθελοντριες του Δήμου Παιανίας. Εξαιρετικό έργο και υπέροχο αποτέλεσμα στην ανακύκλωση πρόσφεραν και προσφέρουν για την προστασία του περιβάλλοντος.\nΜΗΠΩΣ ΜΠΟΡΟΥΝ ΝΑ ΜΑΣ ΥΙΟΘΕΤΗΣΟΥΝ?